text:
Archivo di e Categoria ‘Editorial’
Mi no sa ken a bin cu e idea absurdo di un sistema di parkeo asina complica. Poco hende ta compronde cabalmente con e ta traha y kendenan e ta faborece. Te awor a nota varios caso di ‘friends and family’, sistema cu DIARIO y AVP a critica severamente den pasado. Pero parce cu e sistema di faborecimento ey a haya bida atrobe y e ta hopi visible den e sistema di stacionamento cu a word implementa cu hopi fanfaria.
Pa mi, mientras mas simple un sistema ta, mas acogida e tin den Pueblo, pasobra e ta compronde y e por bay di acuerdo cune. Pero e sistema di parkeo si a bruha hopi hende, pasobra tin un mashin cu mester usa, tin yen di bicicleta cu ta core rond pa controla, y faboritismo den e hoki nan pa para auto ta obvio na varios lugar. Diferente caso di faboritismo a ser reporta caba y nos ta na apenas e principio.
Un pueblo, un lucha, un DIARIO
Dia 3 di November 1980 un corant netamente Arubiano a nace. El a haya e nomber DIARIO y te awe e ta den bo mannan pa bo huzga su calidad, su contenido y su mensahe. DIARIO ta un culminacion di un proyecto cu a surgi pa cumpli cu e anhelo di e pueblo Arubiano pa mira un corant na Papiamento imprimi ariba su propio isla.
E tempo ey e staff di redaccion di Agencia Arubano di Noticia tabata consisti di Sr. Jossy Mansur, Sr. Angel Kirchner, Sr. Juby Naar, Sr. Django Simoons, Sr. Richard Tromp, Sr. Harry Croes, Sr. Pedro Maduro , Sr. Toko Winklaar y Sr. Robby Burleson. Cu tempo e staf di personal a crece y awe ta consisti di un team completo caminda cada uno tin nan responsabilidad pa na final trece e producto DIARIO pa pueblo.
CAD a dicta su sentencia na final di su estudio y raport, bisando Hulanda cu e KB cu el a dicta contra Aruba ta anticonstitucional, y te awe nos no a tende ningun reaccion di Hulanda, pa confirma o rechaza e hayazgo di CAD despues di su estudionan. Pesey nos ta asumi cu CAD tin razon y Hulanda a dicta un KB cu ta hasta contra e preceptonan di Constitucion. E ta algo grave pasobra e KB ta keda colga riba cabez di Aruba manera un spada di Damocles. Ta mas cu husto exigi di Hulanda un excusa publico pa clarifica e asunto y kita for di Aruba un KB anticonstitucional.
Hulanda mester pone su miho expertonan studia e conclusion di CAD pa confirma nan hayazgo o rechaze cu argumentonan legal valido den cualke Corte di Husticia. Di kico e bal pa nan sostene un KB cu no tin pia pa para ariba? Hulanda ta un pais serio y respeta y ta su obligacion di mantene e calificativonan ey intacto.
Tur e acontecimentonan ultimo a crea un lagun di duda acompaña pa un incertidumbre grandi. Gobierno no tabata capaz di clarifica nada. Asina ta cada ken pa su cuenta mester a purba saca afo di tur e cosnan contradictorio kico ta kico. Ultimamente nos ta notando cu Gobierno ta nengando di paga su debenan. Pero si ta core tras di comercio manera loco pa cobra e debe cu tin cu Gobierno. E ta un situacion completamente fuera di balans y hasta inhusto.
Ora bo debe placa ta bo deber di paga, mescos cu ora nan debebo, ta bo deber di cobra. Pero bo no por cobra sin paga loke bo mes debe. Y Gobierno debe hopi placa na hopi miembro di comercio y na hopi otro individuo y e ta bula pipa pa nan.
Na DIARIO mes nos ta cana un calvario pa purba cobra Gobierno loke e debe corant aki pa aviso-, anuncio-, y declaracionnan di prensa cu nan ta pone paga. No a resulta cu tin manera pa obliga e hendenan ey pa asumi nan responsabilidad pa cumpli cune.
Parce cu e arubiano no realmente no bal su nacionalidad mas riba su propio isla. Tin cosnan cu ta pasando cu ta lagabo babuca, no pa motibo di nan falta di splicacion sino pasobra nan ta imposible pa compronde. Tin un berdadero invasion di stranhero actualmente, sin cu tin un hustificacion real pe. No tin ningun problema pa nos asimila nos parti, pero nos no por absorbe e partinan di otro paisnan hopi mas grandi y economicamente solido cu nos. Nos ta consciente di e problemanan severo di cierto paisnan rond di nos, pero e bista pa nan solucionnan no por ta dirigi riba nos. Cumpli cu nos parti? Si! Soluciona esun di otronan? No.
Nos ta un isla hopi chikito, cu un Mercado y economia limita, sin cu nos tin e capacidad pa hacie mas amplio cu loke nos tin disponible. Pesey mester maneha e asunto di stranheronan cu ta invadiendo nos cu hopi criterio, enfoca riba e futuro di nos propio hendenan; nan capacidad pa adkiri un cas, pa logra un bon trabao, pa conta cu un futuro stabil. Mi no ta mirando nada move den e direccion ey, sigur no di parti di e autoridadnan. Nan ta parce mas preocupa pa atrae inversionnan cu crea cuponan di trabao den cantidadnan suficiente pa satisface e demandanan local. Nan a parce di a lubida na caminda cu e arubiano ta bin prome, y cu esaki ta su isla.
Aruba awor ta den dos diferente direccion, uno directamente padilanti y e otro no mes directo di loke hende por pensa. E razon ta simpel y basa riba e falta di fondonan pa financia e proyectonan cu tin mester di un gran cantidad di capital pa completa.
Ningun hende a splica te awor ta di unda e monto grandi ey di capital mester bin, pa cubri tur e gastonan envolvi. E razon ta simple y ta basa riba e falta di fondondan pa cubri e capital inmenso cu tin mester pa ehecuta nan. Ningun hende a splica te awor ta di unda e placa mester bin y ni tampoco con ta bay pague back. Problemente e ta bay pasa forma parti di e gastonan adicional imponi riba un Pueblo cansa di tanto gasto cu ta baha riba su lomba sin spera. Cada aumento ta trece cune gastonan adicional cu e no por maneha pasobra su entradanan a limita y e no por rek nan mas di loke nan ta caba.
Na Aruba nos ta mirando un berdadero invasion di stranheronan, especialmente for di Venezuela, loke no ta straña nos en absoluto considerando e situacion deplorable den cual e pais a para cay. No ta un cuestion di critica e Gobierno di tal pais, y menos ainda e hendenan cu ta biniendo na gran cantidad nos isla, sino simplemente un observacion pragmatico di loke ta pasando. Cera wowo pa no mira e realidad, djis pa keda bon cu tur hende tampoco ta bon, pasobra cualke asunto robez cu ta andando lo sigui den e rumbo ey a menos cu pone enfasis riba dje y trata di busca e coreccionnan cu ta bin al caso, via esnan competente pa hacie.
Venezuela ta un pais cu mi ta stima hopi, un pais cu a dunami un tremendo acogida dia mi a bay biba aya, te cu mi a keda mas di 10 aña y a traha den e industria di petroleo, tanto den esun exploratorio como esun di refinacion. Mi a traha den e refineria di El Palito un aña prome cu el a cuminza refina oficialmente, y tabata ocupa e puesto di Supervisor di Seguridad Industrial. Mi a traha varios aña na Barinas, djey Anaco y finalmente Puerto Cabello. Na cada lugar cu mi tabata mi a core rond pa conoce e areanan bon, y mi a keda cu e miho impresion posible di e pais y di su Pueblo. E sentimento cu el a inspira den mi a perdura te awe, pesey mi ta sintimi cu e derecho di por haci comentario al respecto. Mi ta ripiti: mi ta stima Venezuela y ta sinti un decepcion grandi pa loke ta pasando aya cu ta causando un emigracion asina grandi. Tanto Miami como e islanan den Caribe, Incluyendo Panama na Centro America, ta testigo di un exodo casi masal di venezolanonan cu kier busca un miho porvenir pa nan mes y nan famianan.
Mi tin e impresion cu Gobierno ta sigui mira cu indiferencia e caso de Besaril, y peor ainda, cu un menospecio total e exoneracionnan cu Ministerio Publico ta aplicando na e tantisimo casonan di violacion di nos Leynan: loteria, laboratorio, transaccionnan di centenares di florin via un cuenta fantasma di abogado, etc. Ta parce cu MP (Ministerio Publico) ta observando e casonan ey cu wowonan politico y no kier kere mes den e concepto di imparcialidad na momento di aplica e investigacionnan y coreccionnan cu mester bin al caso. Nan ta creando pa poblacion un idea nobo di loke ta permisible y loke no ta. Nan a drey e mundo di husticia pa robez di tal forma cu poco di nos por sigui kere den su aplicacion imparcial na esnan cu no ta partidario di nan concepto di loke ta importante, o sea e reparticion ecuanime di loke ta husticia entre esnan cu merece. No ta por nada cu nan a escoge como simbolo di imparcialidad un señorita cu un lenso mara na su wowonan pa e no mira ken ta para su dilanti den un tribunal, sino cu nan a ranca e pida tela ey benta afo hopi tempo pasa, y kier sa bon cla ken ta para nan dilanti pa nan aplica loke ta nan interpretacion di loke ta husticia, o sea esun cu ta pas cu nan adhesion na un of otro politica partidario, of un of otro persona cu no ta “niet zomaar iemand”. Cu esey nan a bisa nos tur cos.
Pa mi ta incomprendible con un politico Arubiano por ta asina bruha (of mal influencia) cu e ta tribi di cuestiona un decision di e Presidente di e pais mas poderoso na mundo. Merca no ta djis lanza opinionnan, o advertencianan saca for di aire. E ta basa su mes riba actualidadnan cu ta real, no imaginario, y ta busca neutraliza su enemigonan gratuito cu pa envidia o adictonan di un filosofia social cu no ta pas cu democracia, ta intenta cuestione riba nan. Ami semper tabata y lo sigui di ta un gran admirador di Merca y di su Pueblo.
Den henter nos historia, Merca a faborece nos, el a demostra mil y un biaha cu e ta un amigo di nos, y ta dispuesto di defende nos contra loke sea ta inhusto o contraproducente pa nos democracia y nos forma di bida. El a faborece nos durante masha hopi decada cu un refineria cu a mantene nos den bon ordu, y e ta sigui faborece nos cu e coriente turistico mas grandi di nos isla. Bo por ta un malagradecido cu no kier admiti e beneficionan ricibi, pero aki no ta trata di agradecimento sino di un simple estupidez. Ta ken den su sano huicio por ta di acuerdo cu cualke Gobierno cu ta cera su contrincantenan, cu ta ordena tira riba gruponan desarma den un protesta pacifico, cu ta monopoliza tur poder, hasta kibrando trias politico manera cu e ta haya ta bon?
Con bin Ministerio Publico no a actua den ningun sentido contra e vagabundo aki, mi no ta compronde, a menos cu e Fiscalnan ta politicamente comprometi o influencia. No tin otro splicacion pasobra pruebanan nos a publica na granel pa demostra cu el a cana, siendo Ministro, man teni cu diferente capo di droga. Esun mas evidente ta Sanchez, cu e nota skirbi na man pa Hendrik ‘himself’ y dirigi na Fiscal Hoogland o Wijland pa nan pone Sanchez inmediatamente den libertad, cos cu nan a nenga di haci. Pakico Hendrik Seferino tabata asina persistente pa pone Sanchez den Libertad? E tabata cera pa traficacion di droga! Asina mes, ningun Fiscal a tuma e molester di indaga den e asunto pa pone Husticia funciona manera debe ser. Ta ora cu Hendrik a prohibi nan dos di atende cualke caso relaciona cu narcotica cu Fiscal Wijland a lanta un caso contra Gobierno y a gane tambe! Ta hopi puyito a sali na careda for di bao e macuto durante e tratamento di e caso importante ey! Nos lo ripiti loke a sali na cla pa tur hende nota con dañino e influencia di Hendrik y su ehecutor (Evelyn) ta pa MEP.
E articulo 2015 di IMF ta respalda e Vision di Aruba tocante su estrategia pa un prosperidad economico, y cu e isla ta riba e caminda corecto pa un surplus fiscal na aña 2018. Algun dia pasa, o sea dia 13 di e luna aki, pa ta mas exacto, IMF a publica su Declaracion Concluyente di su Mision IV Articulo 2015. E tabata hopi claro den bisa cu e economia di Aruba ta recuperando di dos evento fuera di su control: un recesion doble causa pa e crisis financiero global y e ciere di e refineria na Aruba. IMF a cita varios desaroyo positivo cu ta mustra cu Aruba ta riba e ruta corecto pa un recuperacion economico completo y mester alcanza un surplus fiscal pa aña 2018. E deficit actual a bira menos y e deficil no relaciona cu petroleo tin un surplus pa motibo di e desaroyonan positivo den e sector turistico. En realidad, ta ser spera cu turismo lo sigui crece, pero tambe cu e demanda domestico lo recupera via proyectonan grandi den cual ta ser inverti, manera e Green Corridor y e Ring Road 3, cu ta moviendo bon. E beneficionan di e inversionnan di Gobierno den e infrastructura tambe ta visible.
Aña pasa a surgi un turbulencia entre Aruba y Hulanda pa motibo di un enfoke diferente di cada un di e dos paisnan pa loke ta trata e forma di enfrenta e crisis economico cu a bin ta surgi desde 2008-2009. E enfoke di nos Gobierno (Prome Ministro Mike Eman) tabata riba inversion y no austeridad, pa purba soluciona e crisis economico cu a surgi y cu a conduci te hasta na un welga di hamber cu mi no tabata comparti pasobra mi tabata convenci, y ta sigui cu e conviccion ey, cu e no tabata bay contribui cu algo na cualke sorto di solucion pa e problema, especialmente elimina e discrepancia di pensamento entre e dos paisnan.
Conociendo e testarudonan di Hulanda cu tabata braza austeridad manera un tabla di salbacion durante un naufragio riba un laman azota pa bientonan di horcan, mi tabata convenci cu nan ceguera no tabata bay cede pa pensamentonan progresista, o sikiera diferente na e modelo Hulandes-Aleman di austeridad. E solucion cu nos Prome Ministro tabata buscando tabata tin e aval di varios di e economistanan mas famoso di mundo manera John Maynard Keynes y Shumpeter, y cu a duna su resultado. E mihor manera pa sali di e crisis tabata via di inversion y no di austeridad. Diferente editorial den dos di e corantnan mas importante na mundo, o sea New York Times y Wallstreet Journal, ta confirma esaki categoricamente.
Un contradiccion inexplicable di parti di e lider actual di MEP ta su aceptacion pa presidi e comision di “integridad” siendo cu e no a demostra ningun clase di integridad den e caso di e oficina di abogado fantasma cu un cuenta bancario na cual e tin acceso y a usa manera cu e ta desea. Tin un discrepancia grandi entre e dosnan ey. Pa por lidera un comision di integridad bo mester por tin maske ta un tiki di dje, y demostre publicamente, loke no ta e caso di e lider di MEP. Tur loke e ta empeña di haci, no ta libra su nomber di e mancha cu e mes a permiti pa e caso pone riba dje, sino di purba desacredita Gobierno con cu e ta haya ta bon, sea cu mentira, cu exageracion, cu rumor, cu loke sea, menos cu e berdad.
Claro cu ami si ta defende e administracion aki, a pesar cu mi no ta di acuerdo cu algun di su prioridadnan, pero mi ta mira progreso, mi ta mira accion, mi ta mira e afan di hiba Aruba padilanti lo mas lihe cu por, y lo mas sigur posible. Durante e 8 añanan di MEP tur loke nos a mira ta e faborecimento di rumannan y otro miembronan di famia, un nepotismo abierto, corupcion, y un sinfin di otro defectonan cu ningun Gobierno tin e derecho di comete cu e bienesnan di Pueblo. Con un parlamentario di AVP por a hinca den su cabez pa nombra Evelyn na cabez di e comision di integridad mi no ta compronde, a menos cu su cerebro normalmente ta funciona mes fofo cu su decisionnan incomprendible.
Si nos ta di recupera nos isla for di e mannan di e criminalnan cu no tin dianan di descanso, nos mester apoya e actual Ministro di Husticia den su afan di pone un fin na tanto iregularidad. Opinionnan personal di dje no ta conta; loke si tin balor ta e deseo y determinacion pa conhuntamente nos trece orden back riba nos isla. Ya ta parce caba cu hopi hende a manera custumbra cu e criminalidad cu a lanta cabez na Aruba y ta hibando nos pa un rumbo cu ningun di nos ta desea. Bo no por siña biba cu asalto y atracto comosifuera nan a para bira un parti habitual di bo rutina diario; tampoco bo por declara un tregua cu nan, pasobra haciendo esey bo ta dunando nan un man liber pa sigui actua impunemente.
Mi ta bay pronostica di awor caba, o sea un par di aña prome cu eleccion, cu e derota cu MEP ta bay sufri den e proximo contienda electoral ta bay ta e proximo fracaso politico grandi di e partido. Razon tin suficiente pa por basa e pronostico riba realidadnan cu a tuma lugar y lo sigui tuma lugar, y tur ta drey rond di Evelyn y su tata, Hendrik Seferino Croes, kende ta e influencia mas malo cu e partido por a busca o haya gratuitamente na henter mundo. Como lider di e partido, Evelyn no tin cu kico respalda su postura o convence cu e ta e miho candidato pa ocupa e puesto ey, y como politico e falta asina hopi talento y experiencia cu no bale la pena ni discuti nan. Como yiu di Hendrik, e tin un handicap insuperable, y ni maske con e purba drey rond di dje, e circulo di maldad di su tata no ta bay dune un apertura cu e por usa pa libra su mes di e peso colosal ey guinda riba su cabez manera e spada di Damocles.


c: text/html

text:
Kiko ta nifiká ser un Kristian nasé di nobo?
Pregunta: Kiko ta nifiká ser un Kristian nasé di nobo?
Kontesta: Kiko ta nifiká ser un Kristian nasé di nobo? E klásiko pasashi di Beibel ku ta kontestá e pregunta aki ta Huan 3:1-21. Señor Hesu-Kristu tabata papia ku Nikodemo, kual tabata un fariseo i miembro importante di Sanhedrin (un lider di e pueblo hudiu). Nikodemo a bai serka Hesus e anochi ei paso e tabatin preguntanan pa hasi Hesus.
Segùn Hesus tabata papia ku Nikodemo, El a bisa: “ ‘Mi ta sigurá bo: niun hende no por mira reino di Dios, si e no nase di nobo’. Nikodemo a bis’É: “Kon un hende ku ta hende grandi kaba por bolbe nase? Akaso e por drenta skochi di su mama atrobe i bolbe nase?” Hesus a respond’é: “Mi ta sigurá bo: niun hende no por drenta reino di Dios, si e no nase di awa i spiritu. Un hende ta nase físikamente di su mayornan humano, ma spiritualmente e ta nase di Spiritu Santu. No keda sorprendí pasobra Mi ta bisa bo ku boso mester nase di nobo.” (Huan 3:3-7).
E frase “nase di nobo” lèterlek ta nifiká “nasé di ariba”. Nikodemo tabatin un nesesidat hopi grandi. E tabatin mester di un kambio den su kurason- un transformashon spiritual. Nasementu di nobo, esta, ser nasé di nobo ta un akto di Dios kaminda bida eterno ta wòrdu duna na e persona ku ta kere (2Korintionan 5:17; Tito 3:5; 1 Pedro 1:3; 1 Huan 2:29; 3:9; 4:7; 5:1-4, 18). Huan 1:12,13 ta indiká ku “ser nasé di nobo” tambe ta nifiká “pa bira yunan di Dios” dor di konfiansa den e nòmber di Hesu-Kristu.
E pregunta ku lógikamente ta sigui ta, “Dikon un persona mester wòrdu nasé di nobo? E Apòstel Pablo ta bisa den Efesionan 2:1, “Un tempu boso tambe tabata spiritualmente morto, pa motibu di boso aktonan di desobediensia i boso pikánan”. Na e Romanonan den Romanonan 3:23 el a skibi, “tur hende a peka i ta karesé di Dios su gloria”. Esta, un persona mester wòrdu nasé di nobo pa asina su pikánan por wòrdu pordoná i pa e tin un relashon ku Dios.
Kon esei por wòrdu hasí posibel? Efesionan 2:8-9 ta bisa, “Pasobra boso ta salbá dor di grasia di Dios, pa medio di fe den Kristu! Anto boso no ta haña salbashon a base di boso mes esfuerso, ma e ta un regalo di Dios. No por hasi nada pa gan’é, ya niun hende no por broma”. Ora un persona ta “salbá” el a wòrdu nasé di nobo, spiritualmente renobá, i awor e ta yu di Dios dor di su nasementu nobo. Konfiansa den Hesu-Kristu, Esun ku a paga e kastigu di piká ora El a muri riba krus, ta loke ta nifiká “ser nasé di nobo” spiritualmente. “Un hende ku ta uní ku Kristu ta un kreashon nobo. E kosnan di ántes a pasa bai i loke ta nobo a yega.” (2 Korintionan 5:17).
Si nunka bo no a konfia den Señor Hesu-Kristu komo bo Salbador, lo bo hasi kaso di Spiritu Santu su seña, segùn E ta papia den bo kurason? Bo mester wòrdu nasé di nobo. Lo bo resa e orashon di arepentímentu aki i bira un kreashon nobo den Kristu awe? “Esnan ku sí a asept’É, ku a pone nan konfiansa den su nòmber, El a duna derecho pa bira yu di Dios. Nan no a bira yu di Dios a base di famia, ni na un manera natural, ni dor di deseo di un hende hòmber; Dios mes a sòru pa nan ta su yu.” (Huan 1:12-13).
Si bo ke aseptá Hesu-Kristu komo bo Salbador i wòrdu nasé di nobo, ata aki un ehèmpel di un orashon. Pero kòrda, resando e orashon aki lo no salbabo. Konfiansa den Kristu so por salbabo di piká. E orashon aki ta simplemente un manera pa ekspresá na Dios bo fe den djÉ i yam’É danki pa a perkurá pa bo salbashon. “Señor, mi sa ku mi a peka kontra bo i ku mi ta meresé kastigu. Pero Hesu-Kristu a tuma e kastigu ku ami ta meresé, pa asina pa medio di fe den djE, ami por wòrdu pordoná. Mi ta pone mi konfiansa den Bo pa salbashon. Danki pa bo maravioso grasia i pordon - e regalo di bida eterna! Amen!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Kiko ta nifiká ser un Kristian nasé di nobo?

robotstxt: allowed

filter: keep


text:
flashear nokia e61i,
como flashear nokia e61i, como flashear un nokia e61i, flashear e61i, flash nokia e61i, nokia e61i flashear, flashear nokia e61, como flashear e61i, como flashear un nokia e61, como flashar mi nokia e61i, Como fleshear o smartphone E61I, downgrade e61i, como flashear mi nokia e61i, full flash nokia e61i, flasheo nokia e61i, pinout E61i para hacer la banda, se puede flashear un nokia e61i con usb , download flashar for nokia e61i, Nokia E61i with Fenix Key, nokia e61i flasheo, nokia e61 flashear, FLASHEE MI NOKIA E61i, como puedo flashear un nokia e61, reflash nokia e61i, como revivir nokia e61iSEO Blog


text:
Hulanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hulanda (òf Ulanda) ta un país den Europa ku ta limitá pa e Laman Nort den nort i west di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su molinana, klomp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Kontenido
Historia[editá | edit source]
Bou di Carlos V, Emperador di e Imperio Santu Romano, lider di e Imperio Burgoño i rei di Spaña, e region tabata parte di e Dieshete Provinsianan di Hulanda, ku tambe tabata incluí gran parte di Belgica, Luxembourg, i pida di Fransia i Alemania. E Guerra di Ochenta Aña entre e provinsianan i Spaña a cuminsa na aña 1568. Den 1579, e parti nort di e Dieshete Provinsianan a declará su mes independiente i a forma e Union di Utrecht, locual ta mirá como e fundacion di Hulanda. Felipe II, yu di Carlos V, no tabata ke laga nan bai i e guera a sigui te ku 1648, aña ku Spaña a reconosé independensia hulandes.
Despues ku Hulanda a haña su independensia formal di e Imperio spañó bou di Rei Felipe IV, el a bira un di e podernan marino i económico mas grandi di siglo 17, durante e periodo di e Repúblika Hulandes. Den e era ei, conosí como e Siglo di Oro Hulandes, colonianan tabata establesí alrededor e mundo
Hopi historiadó di economia ta considerá Hulanda como e promé país kapitalista di mundu. Den comienso di e tempu modèrnu di Europa e tabata tin e cuidad di negoshi mas riku (Amsterdam) i e promé beurs na mundo.
Despues di algun aña bou di Napoleon su Promé Imperio Franses, e Reino di Hulanda tabata formá. Esaki tabata konsistí di Hulanda, Bélgika i Luxembourg. Tambe, e rei di Hulanda tabata Gran Duke di Luxembourg. Bélgika a rebeldiá i a haña independensia na aña 1830. E union personal entre Luxembourg i Hulanda a cibra den 1890 dor di leinan di ascension ku tabata prevení Reina Wilhelmina di bira Gran Dukesa.
Hulanda tabata tin varios colonia, manera India Hulandes (awor Indonesia) i Sürnam. E 'colonianan' aki tabata administrá pa e Vereenigde Oostindische Compagnie òf VOC, i e West-Indische Compagnie òf WIC, tur dos tabata compania privá. Tres siglo despues e companianan aki a haña nan mes ku problema finansiero i e teritorionan ku nan tabata tin a kai bou di gobièrnu hulandes (den 1815 i 1791 respektivamente). Ta ei nan a bira colonia ofisial di Hulanda.
Durante siglo 19, Hulanda no tabata mes lihé den industrialisacion, compará ku otro país di Europa. Esaki tabata pasombra di su infrastructura di kanalnan i su dependensia riba poder di bientu. Hulanda a ceda neutral durante e Promé Guera Mundial i tabata tin intencion di hasi esei den e Segundo Guera Mundial. Sinembargo, Alemania bou di e Nazinan a invadí Hulanda den 1940. Locual a resultá tabata su partisipacion den e aliansa entre Inglatera i Fransia, i su pedido di ayudo. E país tabata derotá rapidamente i despues ocupádo, maske e inglesnan a tene Zeeland un tempu. Durante e okupacion mas ku 100.000 hudiu hulandes tabata matá den e Holokousto hunto ku hopi hende romani. Grupo 21 di Ehérsito di a forsanan aliá tabata tin e tarea di konduktá operashonnan militario pa liberá Hulanda despues di e Bataya di Normandia. Soldadonan di Inglatera, Canada, Polonia i Merca a kuminsa bringa riba tera hulandes den sèptèmber di 1944, lokual a kaba na e operacion "Market Garden". Awor e Aliadónan tabata tin nan wowo riba Alemania i Hulanda tabata liberá porfin riba 5 di mei 1945 (solamente tres dia promé ku tur forsa aleman a capitulá). Pasombra di e avansenan di e Aliadónan i e confiscacion di carga di e alemannan, hulandesnan a sufri òf muri di hamber den e winter di 1944-1945.
Despues di e guera, e economia hulandes a progresá, despues di hopi aña di ta neutral, dor di sera ku paísnan banda di dje. Hulanda a bira miembro di e kooperacion Benelux (di België, Nederland, i Luxembourg). Ainda mas, Hulanda tabata un di e 12 paísnan ku a funda e Organisashon di Pacto Nort Atlántiko (NAVO na hulandes, NATO na ingles) i un di e seis ku a funda e comunidad Europeo di carbon i Stal, ku despues a bira e Union Europeo.
Política[editá | edit source]
Hulanda tabata un demokrasia parlamentario for di aña 1848 i un monarcia constitucional for di 1815. Promé ku esaki e tabata un repúblika di 1581 pa 1806 i un monarkia di 1806 pa 1810 (e tabata parti di Fransia entre 1810 ku 1813). E monarka ta e cabes di estado, cual ta Reina Beatrix. E monarka awe tin solamente un funccion seremonial, pero e constitucion ta permití e monarka algun poder, por se caso e ministernan supordiná nan mes. E monarka su firma ta nesesario pa hasi cual ke lei ofisial, i si un conflicto habri entre e i e ministernan, un crisis constitucional lo resultá.
Gobièrnunan hulandes tabata consistí di un coalicion for di siglo 19, pasombra nunca un partido tabata basta grandi pa haña e mayoridad. Formalmente, e monarka ta apuntá e miembronan di gobièrno. Realmente, manera e resultadonan di e eleccion parlamentario ta conosí, un coalicion ta formá (den un proseso di negoshacionnan locual a yega di dura shete luna). Despues di esaki e monarka ta apuntá e gobièrnu formá. E cabes di gobièrnu ta e Promé Minister, Minister President na hulandes. E ta un primus inter pares ("promé entre igual") ku normalmente ta e cabes di e partido mas grandi den e coalicion. Algun hende sa debatí cuanto influensia e Reina tin riba e formacion di gobièrno.
E parlamento ta consistí di dos "kamber". E 150 miembro di e Tweede Kamer ta eligí cada cuatro año den eleccionnan directo. E asambleanan provinsial tambe ta eligí directamente. E miembronan di e asambleanan provinsial ta eligí un tersero di e senado (Eerste Kamer), lokual ta considerá menos importante ku e Tweede Kamer. Nan ta completamente eligí indirectamente cada seis aña, i por rechasá lei so, anto no por proponé ni cambia lei ecsistente. Hunto, e Eerste i Tweede Kamer ta forma e Staten-Generaal.
Dia 7 febrüari, 2006, e Tweede Kamer a introdusí e derecho di inisiativa popular ("volksinitiatief") na un nivel nashonal.
Sientífico político ta considerá Hulanda como un país ku tin diferensia grandi entre e gruponan social pero ainda ta mantené su mes stabil. Un splicashon ta ku for di Siglo Medio tabata tin e nesesidat pa differente minoridad kooperá pa yuda bringa e awa. Un mehór teoria ta incluí un fayo parsial di feodalismo i un rechaso ecsitoso di apsolutismo. E sistema di yega na un acuerdo apesar di diferensianan yama e polder model na hulandes. Tambe, Hulanda semper tabata un país di negoshante, dominá pa un burguesia liberal i pa comersio internacional, hende mester tolerá otro su cultura. Na Hulanda mes, maske calvinismo tabata e religion di estado te ku siglo 19, tabata tin un toleransia pa katóliko i hudiu. Sinembargo, católiconan no tabata permití di tin funkshon den gobièrnu te ku siglo 19 i tabata tin restriccion protestant riba tur edifisio católico i hudiu. Te ku medio siglo 19, católico kasi nunca tabata por a traha misa nobo ku claramente tabata católico. Entre 1839 i 1940 Hulanda a purba di ta neutral banda di mayoria asuntu internacional i a logra di ceda afó di e Promé Guera Mundial (maske esaki a faya den Segundo Guera Mundial). Lokual a resultá ta un reputashon kordial den otro país, un asina bon ku hende ku pasaporte hulandes tin kasi ningun problema pa drenta otro país, pa bishitá òf hasta emigrá.
Sinembargo, den e promé añanan di siglo 21 tabata tin un cambio den polítika hulandes, kual partidonan links ta birando mas grandi ku partidonan drechi. Un ehèmpel di esaki ta e kaso di LPF. Pim Fortuyn, fundadó di e partido, a tene cabinètnan anterior responsabel pa e fayonan den e integracion di imigrantenan.
Na kabes di e gobièrnu aktual ta e kabinèt Balkenende III, un kontinuashon kortiku di Balkenende II (CDA/VVD/D66) sin e partido mas chikitu di e coalicion, D66. Eleccion ta planiá pa 22 novèmber, 2006.
Balkenende II su pólisanan di reformacion economico i imigracion no tabata masha popular, locual a resulta na mas apoyo pa e oposiccion. Den e eleccionnan munisipal di 2006, e coalicion a perde hopi na e otro partidonan, manera e partido laboral (PvdA) i e partido sosialistiko (SP). E desishonnan kontroversial di minister Verdonk tokante e estado legal di polítiko Ayaan Hirsi Ali, e gobièrnu hulandes a cai den crisis riba 29 jüni, 2006. Jan-Peter Balkenende a presentá su cabinèt temporal na e Reina riba 7 jüli.
Riba 1 jüni, 2005, 61,6% di votadónan a disidí den un referendum kontra un konstitushon pa e Union Europeo, tres dia despues ku Fransia a vota kontra.
Futuro[editá | edit source]
Divishon Administrativo[editá | edit source]
Geografia[editá | edit source]
Ekonomia[editá | edit source]
Demografia[editá | edit source]
Idiomanan[editá | edit source]
hulandes
Religion[editá | edit source]
Kultura[editá | edit source]
Arte[editá | edit source]
Linknan eksterno[editá | edit source]
- [1] - Portal ofisial di gobièrnu di Hulanda


text:
1
E palabra di bida a bira hende
1Na kuminsamentu e Palabra tabat'ei kaba i e Palabra tabata huntu ku Dios; e Palabra tabata Dios mes. 2T'É tabata na kuminsamentu huntu ku Dios. 3A krea tur kos pa medio di djE i sin djE nada no a haña eksistensia.#Génesis 1:1-3Salmo 33:6Proverbionan 8:22-31Sirag 24:3Sabiduria 7:21Sabiduria 8:6Sabiduria 9:19 Kolosensenan 1:15-17; Hebreonan 1:2; 1 Huan 1:1; Revelashon 19:13 4Den djE tabatin bida i e bida akí tabata lus pa hende. 5E lus a sigui bria den skuridat i skuridat no tabata por kuné.
6Dios a manda su mensahero, un hòmber ku yama Huan.#Mateo 3:1Marko 1:4Lukas 3:1-2 7Huan a bini pa testiguá di e lus, pa tur hende pone nan fe den e lus pa medio di su testimonio. 8Huan mes no tabata e lus, ma el a bini pa testiguá di e lus.
9E lus berdadero ku ta lusa tur hende, tabata biniendo na mundu. 10E tabata den mundu i mundu a haña eksistensia pa medio di djE, ma e hendenan di mundu no a rekonosé ken E ta. 11El a bini su mes kas, ma su hendenan no a asept'É. 12Esnan ku sí a asept'É, ku a pone nan fe den su nòmber, El a duna derecho pa bira yu di Dios. 13Nan no a bira yu di Dios a base di famia, ni na un manera natural, ni pa medio di deseo di un hende hòmber, ma segun Dios su plan.
14E Palabra a bira hende i a bin biba meimei di nos. Nos a mira su gloria, e gloria ku e tin di Tata komo úniko Yu, yen di bondat i fieldat.
15Huan a testiguá na su fabor; el a bisa: ‘Esaki ta esun ku mi tabata papia di dje, ora mi a bisa: Esun ku ta bini despues di mi tabat'ei promé ku mi, pasobra E tabata eksistí promé ku mi.’
16Nos tur a risibí for di rikesa di su bondat; e bendishon ku nos a risibí di djE a bini na lugá di tur otro bendishon.#e bendishon...otro bendishon; otro posibel tradukshon: di djE nos a risibí bendishon riba bendishon 17Ta asina ku a risibí lei via Moises; bondat i fieldat a bini pa medio di Hesu-Kristu. 18Nunka niun hende no a mira Dios, ma su úniko Yu, pegá na Tata su kurason i Dios meskos ku Tata, a revelá ken Dios ta.#Mateo 11:27Lukas 10:221 Huan 1:2
Huan Boutista ta prediká
(Mateo 3:1-12; Marko 1:2-8; Lukas 3:15-17)
19Outoridat hudiu a manda saserdote i levita pa puntra Huan ta ken e ta. El a duna e siguiente testimonio. 20E no a nenga i a deklará bon kla: ‘Ami no ta e Mesias!’ 21E ora ei nan a puntr'é: ‘Ken bo ta antó? Elías?’#Malakías 4:5Sirag 48:10 El a nenga esei tambe. Nan a bolbe puntra: ‘Ta bo ta e Profeta?’#Deuteronomio 18:1518 Huan a bolbe kontestá: ‘Nò!’ 22E ora ei nan a bis'é: ‘Bon, ta ken bo ta antó? Duna nos un kontesta pa nos hiba pa esnan ku a manda nos. Kiko abo tin di bisa di bo mes?’ 23El a rospondé:
‘Ami ta e hende ku ta grita den desierto:
Prepará kaminda pa Señor.’
Esei ta loke profeta Isaías a bisa.#Isaías 40:3 24E delegashon ku e fariseonan a manda, 25a bis'é: ‘Anto ki mishi bo ta batisá hende, si bo no ta ni e Mesias, ni Elías, ni e Profeta?’ 26Huan a kontestá nan: ‘Ami ta batisá ku awa. Pero tin un ku boso no konosé meimei di boso! 27E ta bini despues di mi, ma mi no ta digno pa ni sikiera bùk lòs su sandalia.’
28Tur e kosnan akí a sosodé na Betania, na banda ost di Yordan, kaminda Huan tabata batisá hende.
Huan Boutista ta bisa ken Hesus ta
29E dia siguiente Huan a mira Hesus ta bini serka dje. El a bisa: ‘Ata e Lamchi di Dios, ku ta kita piká di mundu! 30Ta di e hòmber akí mi a papia ora mi a bisa: “Despues di mi ta bini un ku ta mas importante ku mi, pasobra E tabata eksistí promé ku mi.” 31Ami tampoko no tabata sa ta ken l'E por tabata, ma mi a bin batisá hende ku awa pa laga pueblo di Israel mira ken E ta.’
32Huan a duna siguiente testimonio: ‘Mi a mira Spiritu Santu baha manera un palomba riba djE for di shelu i el a keda riba djE! 33Ami tampoko no tabata sa ta ken E ta, ma Esun ku a manda mi batisá ku awa, a bisa mi: “Lo bo mira Spiritu Santu baha riba un hende i keda riba djE; e hòmber ei ta esun ku lo batisá hende ku Spiritu Santu.” 34Anto ami, ku a mira loke a sosodé, ta testiguá ku t'É ta e Yu di Dios!’
Promé disipelnan di Hesus
35E dia siguiente Huan tabata pará mes kaminda huntu ku dos di su disipelnan. 36Ora el a mira Hesus kana pasa, el a bisa: ‘Ata e Lamchi di Dios!’ 37E dos disipelnan a tende loke el a bisa i nan a sigui Hesus. 38Hesus a drei wak i ora El a mira nan ta siguiÉ, El a puntra nan: ‘Kiko boso ke di Mi?’ Nan a kontestá: ‘Rabi, unda bo ta biba?’ E palabra ‘Rabi’ ta nifiká ‘Maestro’. 39Hesus a bisa nan: ‘Bini i boso lo mira.’ Nan a bai mira i a keda serka Hesus e dia ei, pasobra ya tabata kuat'or djatardi. 40Andreas, ruman di Simon Pedro, tabata un di e disipelnan ku a tende Huan i a sigui Hesus. 41E promé kos ku Andreas a hasi tabata bai buska su ruman Simon i bis'é: ‘Nos a haña e Mesias!’ E palabra ‘Mesias’ ta nifiká ‘Esun Ungí’. 42El a trese Simon serka Hesus i ora Hesus a mir'é, El a bis'é: ‘Abo ta Simon, yu di Huan; djawe padilanti lo bo yama “Kefas”.’ E nòmber ‘Kefas’ ke men meskos ku Pedro, esta ‘baranka’.
Filipo i Natanaèl ta sigui Hesus
43Siguiente dia Hesus a disidí di bai Galilea. El a kontra Filipo i a bis'é: ‘Sigui Mi!’#Siguiente dia Hesus... El a kontra Filipo: den e teksto original no ta bon kla si ta Andreas (v. 41) òf ta Hesus ta buska Filipo. 44Ta asina ku Filipo tabata di Betsaida, di mesun pueblo ku Andreas i Pedro. 45Awor Filipo na su turno a buska Natanaèl i bis'é: ‘Nos a topa esun ku tantu Moises den lei komo e profetanan ta papia di djE. Ta Hesus di Nazarèt, yu di Hosé.’ 46Natanaèl a bis'é: ‘Akaso algu bon por sali for di Nazarèt antó?’ Filipo a kontest'é: ‘Bin mira!’ 47Ora Hesus a mira Natanaèl ta bini, El a bisa: ‘Ata enberdat un israelita ku no konosé deshonestidat.’ 48Natanaèl a puntr'É: ‘Kon bini bo konosé mi?’ Hesus a sigui bis'é: ‘Promé ku Filipo a yama bo, Mi a mira bo kaba bou di e palu di figo.’ 49‘Rabi,’ Natanaèl a kontestá, ‘Bo ta e Yu di Dios;#Mateo 16:15 t'Abo ta rei di Israel!’ 50Hesus a bis'é: ‘Pasobra Mi a bisa bo ku Mi a mira bo sintá bou di e palu di figo, bo ta pone bo fe den Mi? Lo bo mira kosnan hopi mas grandi ku esaki! 51Mi ta sigurá bo: boso lo mira shelu habri i angelnan di Dios subi baha#Génesis 28:12 entre Dios i Yu di hende.’


text:
Archivo di January, 2013
ORANJESTAD (AAN): Diaranson mainta alarma grandi ta worde bati pa un boto cu a confronta su mes ariba lama.
Alarma a worde bati den oranan di mainta banda di 10am pa e capitan G. Leer, kende ta doño y capitan di e boto Let The Fly Fly.
Informacion ricibi ta cu e boto a confronta problema cu motor y na dado momento awa a cuminsa drenta den e boto.
Inmediatamente a cuminsa cu un buskeda masal di Helicopter, GuardaCosta, SARFA y algun boto cu tabata den cercania.
ORANJESTAD (AAN) – Director di SVb, ing. Edwin Jacobs, a señala den entrevista cu Matutino DIARIO, cu papiando di reduccion di pension, ta yega na un otro parti cu den SVb nan ta nomina como “e buraco den e pension basico”.
Señor Jacobs a señala cu si pone como norma e cifra cu nan ta aspira pa yega na dje, cu ta pa tur persona riba sesenta aña lo mester tin e pension completo, esta cien porciento, anto e buraco den e pension ta e 43 porciento cu un grupo ta haya na reduccion di pension.
ORANJESTAD (AAN): Den cuadro di e cambionan di ley laboral Minister di Labor Minister Otmar Oduber a indica cu por medio di estudio cu Departamento di Labor y Investigacion (DAO) lo haci, por yega na e solucion pa cu e participacion di hobennan entre 18-24 aña den forsa laboral.
Mirando cu Aruba tin un escasez di empleado, ta importante pa involucra nos hobennan den nos forsa laboral. Ta asina cu e hobennan aki no ta logra haya conexion pa por bay scol y traha, ademas cu varios di nan no ta cla ainda pa drenta forsa laboral aki na Aruba, e mandatario a duna di conoce.
ORANJESTAD (AAN): Un tata di 26 aña ta deteni e momentonan aki. E investigacion a cuminsa desde cu e baby a wordo treci hospital cu golpinan.
Den sala di operacion e dokternan no por a scapa bida di e angelito aki. E golpinan interno a causa su morto.
Agentenan di Jeugd en Zeden Politie a cuminsa un investigacion mesora. A papia cu varios hende rond den e famia.
Pa aña 2012 segun datonan di SVb:
ORANJESTAD (AAN) – Den entrevista cu Matutino DIARIO, Ing. Edwin Jacobs, director di SVb a elabora tocante e promedio di edad di envehecimento awendia, mirando cu e expectativa di bida den nos poblacion ta mas largo.
Director di SVb a menciona cu, den e departamento di Pension di Behez, nan ta monitorea e promedio di edad di e personanan cu ta abandona e sistema di pension di behez debi na fayecimento.
ORANJESTAD (AAN): Studiantenan na Hulanda e ultimo dianan aki no tabata contento pa locual a sosode.
Normalmente rond di dia 23 of 24 mas tarda nan ta ricibi nan placa di fiansa for di Arubahuis.
E luna aki e pago no a pasa manera ta custuma.
Te diamars dia 29 di Januari 2013 ainda tin varios studiante cu no a ricibi e placa.
Director di SVb Edwin Jacobs:
ORANJESTAD (AAN) – Den entrevista cu Matutino DIARIO, Ing. Edwin Jacobs, director di SVb, a expresa cu e pension general cu gobierno a introduci for di entrante 1 di Januari 2012, ta bay duna un contribucion na e diversificacion di entrada pa pension di nos grandinan, na termino largo.
El a agrega cu na termino cortico gobierno a introduci e sistema di “flex pension” caminda cu e pensionadonan por postpone nan pension pa un termino di cinco aña, unda cu nan por aumenta e suma di pension cu finalmente nan ta bay ricibi, pasobra e ta aumenta cada aña cu siete porciento.
Proyecto di hospital a dal un otro paso padilanti
ORANJESTAD (AAN): Stichting Onroerend Goed Aruba ‘SOGA’ y AIB a firma cu financiadonan pa asina e proyecto ‘ampliacion y renobacion dr. Horacio Oduber Hospital’ por sigui cana e proceso cu ainda e falta pa cana prome cu por cuminsa cu su ehecucion. Prome Minister Eman y Minister Sevinger tabata testigo di e transaccion cu a tuma luga den oficina di AIB.
Minister Visser di Salubridad Publico no por tabata presente pa motibo di tabata den exterior. Banda di e parti cu ta encera acuerdonan cu SOGA cu e financiadonan tin e otro parti cu ta entre gobierno cu SOGA.
Amigga di Siman riba www.amigga.net
ORANJESTAD (AAN): E tin 26 aña trahando den e ramo di Husticia di cual 17 aña den servicio di Cuerpo Policial di Aruba.
Na 2009 e la asumi e cargo pa dirigi Scol di Polis cual trabao awendia ainda e ta haci cu hopi placer.
Aña pasa Hoofd Inspecteur Richardson-Baars a ricibi un reconocemento grandi pa su trabao den e ramo di combatimento di Traficacion di Hende.
E la biaha pa Washington DC na unda e la ricibiTIP Hero Award 2012 como e persona escohi pa e area di Caribe, e premio aki e la haya for di e Secretary of State Mericano Sra. Hillary Clinton.
Alrededor di 17 mil pensionado lo ricibi carta pa por aplica
Lo tin puntonan di entrega den tur districto pa facilita e proceso
ORANJESTAD (AAN): Un di e gruponan cu ta hayando atencion di Gobierno ta e pensionadonan.
Por menciona cu entrante 1 di januari 2010 Gobierno a introduci reparatie toeslag di Afl. 50,- pa tur pensionado y desde januari 2013, Gobierno a bolbe introduci un “extra” reparatie toeslag di Afl. 50,- pa e pensionadonan cu tin e pensioen di AOV como nan unico entrada.
E reparatie toeslag introduci na aña 2010 ta keda na vigor y no ta haci distincion, ta solamente esun extra di 2013 ta mara na condicion.
ORANJESTAD (AAN)—Den entrevista cu Matutino DIARIO, e director di SVB Ing. Edwin Jacobs, a duna di conoce tambe cu na final di aña 2012, e Foro Economico Mundial a pidi e Paisnan di Occidente (OCD) hunto cu un compania Canades, pa nan studia kico ta e posible strategianan pa e sociedadnan por uni cabes pa traha riba e envehecimento di e sociedadnan.
Nan a formula basicamente tres strategia di cual Ing. Jacobs a menciona dos hopi importante:
Pa un mehor cubrimento di hendenan grandi door di sistemanan di pension. Den e caso di Aruba e ta cubri esaki bon y tin partinan cu ta wordo complementa awor cu e leynan nobo.
Joanne Lopes ta participa den eventonan!
ORANJESTAD (AAN): Abordo di e Airbus A-330 di KLM, a yega Diaranzon atardi, e Reina di Carnaval 2012 di Hulanda, e flamante bellesa Arubiana, Joanne Lopes.
Joanne, kende a sa di saca cara di Aruba na Hulanda promer, durante y despues di carnaval di Hulanda, representando e grupo di carnaval Arubiano, Kingdoms Under The Sun, a yega Aruba pa participa den e festividadnan di Carnaval 59.
Na Aeropuerto tabatin su famia presente, como tambe representante di SAC, cu a duna Joanne un bon bini.
Famia tabata hopi entusiasma cu e presencia di Joanne na Aruba.
Sigur DIARIO ta convenci cu pueblo di Aruba lo sa di duna sosten na Joanne ora cu e ta participando den e eventonan venidero di Carnaval.
Pa sigui promove mas cooperacion entre e islanan
ORANJESTAD (AAN)– E siman aki representantenan di fraccion di Partido Democracia Real (PDR, a reuni durante un bishita di cortesia na Curacao cu diferente mandatarionan riba temanan di cooperacion entre Aruba y Corsow.
Sr. Andin Bikker y sr. Serge Mansur a tene un encuentro di cortesia cu Minister di Desaroyo Economico sr. Steven Martina y Parlamentario y lider di partido Pais, sr. Alex Rosaria.
Por recorda cu partido Pais tabata e gran sorpresa den e reciente eleccion na Corsow caminda cu a logra crece y haya 4 asiento y yuda forma Gobierno, basa riba un filosofia nobo, similar na e manera al caso di hiba politica di PDR.
Minister Dr. Richard Visser hopi entusiasma cu proyecto “Paga Tino”
ORANJESTAD (AAN): Fundacion Anti Droga Aruba (FADA) a anuncia cu e siman aki diferente persona trahando den diferente instancia y na scolnan lo haya un training den cuadro di e proyecto “Paga Tino”. Minister di Salud y Deporte, Dr. Richard Visser ta hopi entusiasma cu e proyecto aki ya cu e tin di haber cu un aspecto cu ta forma parti di su maneho cual ta e combatimento di adiccion, principalmente cerca nos hobennan.
“Paga Tino” a cuminsa cu un serie di tayernan, “Train the Trainers”. Esaki ta un proyecto enfoca specificamente riba e tereno di informacion y prevencion pa nos hobennan.


text:
Quicklinks
-
Ultimo Noticia
- Presentacion di e Proposicion pa Sanacion Fondo di Seguro di Malesa
- Siman di Kibra Silencio cu Quota Club
- Jaaropgaaf di Pensioen di AOV a ser manda mediante Post
- Caminata Diasabra riba Caribbean Wellness Day
- Video Historia di AOV – 55 aña di AOV 1 september 2015
- Entrevista Directeur ir. E.M. Jacobs na Canal 22 tocante Webportaal
- Verkoop bij Executie
- Anuncia Relaciona cu Ceramento di Oficina di SVb
- SVb ta Cera Diahuebs 14 y Diabierna 15 di Mei
- SVb Ta Clarifica Splitmento: “Reparatietoeslag” No Ta Forma Parti Di E Pensioen Di AOV
SVb Social
Banco di Seguro Social Aruba
Caya Punta Brabo 19
Oranjestad, Aruba
Oranjestad, Aruba
Notifica AO:527 27 82
Centraal:527 27 00
Fax:587 55 32
Centraal:527 27 00
Fax:587 55 32
Seguridad pa Aruba su Comunidad


text:
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Status Actual
Idioma oficial di Aruba
Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Esaki a sosode principalmente pa duna Fries un status oficial.
Pa loke ta trata Papiamento, tabata prome biaha cu el a wordo declara oficial como idioma. Na Corsou cu Boneiro Papiamento a bira oficial 4 aña despues, esta na 2007.
E idea tras di oficialisacion di Papiamento ta pa stimula uzo di nos idioma nacional den aparato gubernamental y pa Papiamento y Hulandes wordo considera como igual.
E ley ta encera entre otro cu un ciudadano por uza tanto Papiamento como Hulandes ora e dirigi su mes na gobierno. Esaki kiermen cu un ciudadano tin derecho di skirbi un carta na Papiamento tambe pa gobierno.
Pa banda di gobierno, te aworaki e custumber tabata pa skirbi documento (oficial) na Hulandes y trata nan na Papiamento. Awor ta posibel tambe pa skirbi documento oficial na Papiamento.
Den cierto caso ta posibel pa ciudadano pidi traduccion di un documento oficial di gobierno den un di e idiomanan oficial. Ta asina cu e ley tambe ta brinda e posibilidad di pidi un papel di Censo na Papiamento. Pa por brinda e servicio di traduccion na Papiamento, gobierno a duna un curso di corector di Papiamento algun aña pasa.
Un otro posibilidad nobo cu e ley ta ofrece, ta di huramenta na Papiamento. Ora di huramenta, e palabranan pa uza ta: “Dios Todopoderoso yuda mi”, ora di priminti ta uza e palabranan:”Esey mi ta priminti” y ora di haci declaracion ta uza: “Esey mi ta declara.”
Pa loke ta trata e sector huridico, esaki por lo pronto ta keda na Hulandes, entre otro pa motibo di e lasonan di e sistema legal cu Aruba tin cu Hulanda y Antias. E intencion ta pa den futuro por duna Papiamento y Hulandes igualdad riba e tereno aki tambe.
Ortografia
Ortografia oficial di 1977
Na aña 1976 Gobierno di Aruba a aproba e “Ortografia di Aruba”, cu a drenta na vigor na aña 1977 pa medio di e Boletin Oficial Insular 1977 nr. 1 (Ab. 1977, nr. 1). Presidente di e Comision di Ortografia di 1976 tabata Jossy Mansur. Esaki ta e prome ortografia oficial di Aruba.
Ortografia di 2007 den proceso di oficialisacion
Den un reunion di Comision Central dia 6 di juli 2007, Parlamento di Aruba a expresa su sentimento positivo pa aplica e reglanan describi den e documento “Ortografia di Aruba – version 2007”, anticipando e ley di modificacion di ortografia, cu ta den proceso di formalisacion. Riba e website aki, por mira un lista di palabra cu ta representa e ortografia aki.
Motibo di modificacion
Den añanan ’80 un grupo di trabou di e tempo ey “Onderwijszaken” di Aruba a haya e tarea pa desaroya un metodo di lesa basa riba e ortografia di Aruba. Por lo general aplicacion di e “Ortografia di Aruba” di 1976 a bay bon. Sinembargo a topa aki aya cu algun problema: pa compronde cierto regla, pa aplica algun di e reglanan, pa hinca cierto regla den forma didactico pa mucha. Tambe a sinti falta di regla riba cierto topico.
Proceso formal di revision
Na aña 1992 Minister di Bienestar General a nombra un Comision (pa medio di e Decreto Ministerial di 27 di februari 1992) pa traha na: ampliacion di regla, clarificacion di regla, formulacion di regla nobo caminda cu falta y regla cu ta sali for di e propio sistema di Papiamento.
E Comision a trata di formula e reglanan di tal manera cu nan lo stimula uzo uniforme y consecuente di idioma Papiamento. E Comision a entrega su trabou dia 11 di december di aña 1992.
Na aña 1995 Gobierno a manda e ortografia aki pa diferente instancia y persona cu e peticion pa nan analis'e y manda nan comentario pa e Comision.
Na aña 1996 a ricibi tur e comentarionan y na aña 1997 Minister di Enseñansa y Labor a nombra un di dos Comision (pa medio di e Decreto Ministerial di 28 di juli 1997) pa analisa y incorpora e comentarionan relevante. Na november 1997 e comision aki a entrega e resultado na Minister di Enseñansa y Labor.
Na final di 2006 Departamento di Enseñansa a inventarisa comentario y recomendacion adicional di diferente instancia. Den “Ortografia di Papiamento– version juni 2007” a tene cuenta cu e comentario- y recomendacionnan aki.
Semehansa y diferencia 2007 versus 1977
“Ortografia di Papiamento–version juni 2007” por lo general ta un ampliacion di e “Ortografia di 1976”, cu e mesun base etimologico. A tene cuenta cu origen di palabra y cu tradicion. A mantene e sistema metodologico di e signonan alfabetico sin uzo di accent.
A mantene tambe e principio etimologico den uzo di signo (por ehempel letter “c” den cas y haci) y den skirbimento di palabra tuma for di otro idioma. Palabra manera computer, cruz y belasting ta skirbi segun e forma original.
Ademas a trata di acerca y refleha e sistema autentico di Papiamento den mas tanto palabra posibel. Palabra cu a bin for di otro idioma, pero cu den curso di tempo a haya zonido acerca, a perde zonido of a cambia zonido, ta skirbi segun e propio reglanan di nos ortografia. Por ehempel: buki, (cu a bin di boek), cabes (cu a bin di cabeza) y cashi (cu a bin di kast).
A trata di mantene un forma den skirbimento di palabra. A pesar cu ta existi hopi variante den pronunciacion di cierto palabra, a purba di mantene te dos variante. Aunke no semper a logra evita mas cu un forma pa skirbi e mesun palabra, a evita esaki mas tanto posibel. Tin caminda cu, den cuadro di e encargo ricibi, no a logra mantene un forma di skirbi palabra. Ehempel di dos opcion ta: abou / abao, grandesa / grandeza.


text:
Pos Chiquito Complex, awe un joya pa biba aden
Su borchi a wordo devela door di Prome Minister Eman y Minister de Meza
ORANJESTAD (AAN): Otro proyecto pa Pos Chiquito parcialmente a wordo entrega na Gobierno diabierna ultimo den presencia di invitado y habitantenan.
Renobacion di Pos Chiquito complex ta forma parti di e plan di renobacion di barionan di Aruba cu a cuminsa caba na Juwana Morto Complex y cual a resulta den un cambio grandi den calidad di bida pa e habitantenan.
Diabierna Prome Minister Mike Eman, su colega di Finanza, Mike de Meza, Presidente interino di Parlamento Chris Dammers y Parlamentarionan Desiree Croes y Clarisca Velasquez, tabata presente na e ceremonia na Pos Chiquito unda cu e prome serie di renobacion di casnan di e compleho a keda cla y entrega na FCCA.
“E ta birando un joya pa biba aden,” ta algun di e comentarionan cu por a scucha e atardi aki. Un dia prome Premier Eman tabata di bishita den bario di Pos Chiquito cu un accion di limpiesa hunto cu funcionarionan di SERLIMAR y GKMB.
A informa nan na e momento ey di e proyecto aki cu su prome fase ta cla pa su inauguracion pero tambe a probecha pa staciona diabierna atardi e bus di salud unda habitantenan por a haya un control di nan salud. Premier Eman den su discurso a papia di e plannan di su Gobierno di cual un gran parti ta pa mehora e poder di compra di e ciudadanonan y alabes crea un miho calidad di bida, manera cu ta tumando luga den barionan cu mas iluminacion, camindanan asfalta, areanan di recreacion pa chikito y grandi.
E tres complexnan existente ta na Juwana Morto (52), Jara (43) y Pos Chiquito (56). Na mesun momento e Prome Mandatario a ilustra loke su gobierno a bin ta haciendo den bario di Pos Chiquito. A drecha veld di Universal cu tabata den un un deterioro total, e bini cu incentivonan cu a logra cende e luznan atrobe y a construi un looppad rond di e veld cu ta permiti e habitantenan haci ehercicio sin ningun peliger.
Pa e proyectonan cu Gobierno ta ehecutando, Prome Minister tabatin masha palabra di gradicimento pa su colega Mike de Meza, kende ta esun di cu ta haci tur e ehercicionan financiero pa logra haya placa pa e proyectonan social aki.
E titular di Finanza den su discurso a bisa, despues di mira e proyectonan di bario na Juwana Morto, de Vuyst, Village, Yara y Pos Chiquito, cu e ta masha contento y a invita ehecutivonan di FCCA pa sinta na mesa pa mira con e institucioin aki por haya mas placa pa realisa mas di e tipo di proyectonan aki, na un interes mas faborabel. Pero ta den tur skina di Aruba, Gabinete Mike Eman ta hiba e renobacion di structuranan y duna un miho calidad di bida. E ceremonia oficial a finalisa cu desvelo di borchi di e proyecto, door di Prome Minister Eman y Minister di Finanza Mike de Meza, kendenan a keda basta largo pa combersa y celebra cu e habitantenan.


text:
Tip Marugg
Silvio Alberto (Tip) Marugg ([Willemstad]], 16 di december 1923 - aldaar, 22 april 2006) tabata un eskritór Antiyano i un poèta.
E la nanse komo e di sinku di shète yiu. Su mayornan tur dos tabata katóliko pero Marugg a wordu kriá kathòliko komo protestant. E la haal su diploma di mulo na aña 1942 e mester a drenta 5 aña di servisio militar. Despues e la traha basta aña na Shell. Ora e tabata traha na e pagina di personal di Shel yamá 'Passaat', e la diskubri su talentonan pa skirbi. E la dubutá na 1958 ku su buki di novela Weekendpelgrimage. Na 1967 e la sigui ku In de straten van Tepalka. Pero te na 1988 e la saka su di très novela, De morgen loeit weer aan ku a haña nominashon pa e premio di literatura di AKO. Marugg tabata kasi 20 aña ku penshun na e momentu ei i a tuma retiro for di skirbimentu. Su bukinan a wordu translatá den entre otro Ingles i Ruso.
Meskos ku Boeli van Leeuwen, ku ken tabata su amigu, e bida riba e isla di Kòrsou tabata hunga pari central den su historianan. E la buska un manera pa demonstrá e paradoksianan entre e existensia individual i e bida den komunidat. Su estilo si ta otro. Kaminda Van Leeuwen ta lusi su mes ekstravagante i ku hopi antenshon pa grupo, Marugg tabata mas moderá, melangoniko i mas di focus riba e ser individual.
Su delaster añanan di su bida e tabata keha di un bistá ku tabata sigui atrasá, kual a kousa ku e no tabata den un estado mas pa skirbi i lesa. Tambe e la perde un pia un aña prome ku e la fayese dor di un infekshon.
Aunke e tabata kriá kristian, Marugg no tabata krea. Su falta di religion tabata un gran motivashon pa skirbi, asina e tabata buska sentido den su bida.
Obranan[editá | edit source]
- 1958 - Weekendpelgrimage
- 1967 - In de straten van Tepalka
- 1988 - De morgen loeit weer aan


text:
Italia
Italia, ofisialmente e Republika Italiano (Italiano: Repubblica italiana), ta un unidat parlamentario den Oropa Sur. Na parti nort e ta grens ku Fransia, Swisia, Austria i Slovenia bande di e serunan di Alpen. Na parti suit e ta konsiti di e peninsula Italiano i e islanan di Sicily i Sardinia -e dos islanan di mas grandi den e Laman Mediteranio- anto varios otro isla mas chikitu. E estadonan independiente di San Marino i Siudad Vatikano ta dos pais kompletamente será dòr di Italia. E teritorio di Italia ta kumbri mas o menos 301,338 km2 anto ta wordu influensia dor di un klima temperá ku seizonan. Ku 60.6 mion habitante i ta e pais di sinku mas poblá na Oropa, anto e pais di 23 mas poblá na mundu. E kapital di Italia ta e siudad Roma.


text:
Archivo di July, 2010
Mientras cu Recherche ta sinta man cruza…
ORANJESTAD (AAN): El a logra descubri un forma facil pa horta placa na e negoshinan unda e ta labora! Na un negoshi unda el a labora anteriormente, el a logra comete desfalco di como 5 cifra. El a worde descubri, y a perde trabao. El a haya labor atrobe na un Restaurant na Playa, y aki atrobe e no a lubida su mala-maya, y a bolbe horta. Na final di luna di Mei, e muher aki a worde descubri y a perde su trabao. Mesora keho di desfalco a worde entrega na autoridad local.
Pero te cu awor cu Augustus a yega, ainda nada a worde haci! E mesun Cuerpo di Recherche cu no por soluciona ni robo di Wasmachine, lo por soluciona un caso di Desfalco? Ni papia mes di desaparicion di Natalee Holloway.
ORANJESTAD.(AAN): Tabata casi 7’or di anochi cu for di un high rise hotel a drenta yamada na central di polis y a solicita presencia di polis relaciona cu destruccion. Patruya di Noord a presenta na e hotel y a atende e guardia di seguridad. Segun informe suministra pa e guardia un pareha bishitante henter dia di Dios tabata pleita y hasta bringa cu otro. Pa colmo nan lo a destrui articulonan den camber di hotel. Ta trata di un pareha mericano. E muher su inicialnan ta S.B. di 33 aña y e homber ta K.L. di 28 aña.
ORANJESTAD(AAN): Recientemente Jairo C.G a presenta dilanti di huez, pa motibo cu el a wordo acusa di a core di tal manera den trafico y bao di influencia di alcohol, cu el a bay na banda robez di caminda y dal su auto den un Quadracer. A consecuencia di esaki, un persona a fayece y e otro a keda seriamente herida. Esaki a sosode riba 16 di April 2010. E caso a bin dilanti pro forma, pues huez a bisa cu e lo wordo posponi te cu dia 5 di November. Abogado Chris Lejuez a bisa huez cu e no tin problema pa e caso wordo trata e dia ey, pero el a pidi huez pa suspende detencion di su cliente pendiente di tratamento di e caso, pasobra pa 5 di November, su cliente lo ta sinta caba 7 luna den prison.
Banco Central a mustra
ORANJETSAD (AAN): E Relato Mensual combina pa e lunanan di April y Mei 2010 di Banco Central (BCA) ta conclui cu e entrada total di impuesto pa e prome cinco lunanan di 2010 a cay cu Afl. 52,9 miyon (14,1 porciento). Un di e rasonnan primordial di e caida aki ta e ahuste den e tarifa riba benta di negoshi for di 3 porciento na 1,5 porciento, cual a resulta den un bahada den e ingreso aki di Afl. 28,4 miyon. Mas ainda, menos entrada di impuesto riba ganashi (Afl. 11,1 miyon), importacion (Afl. 5,8 miyon), y licencia pa opera casino (Afl. 3,9 miyon) tambe a contribui na e caida aki.
Lainda Kemp-Westerhof:
ORANJESTAD(AAN)– Diadomingo awor un grupo di studiante ta biahando pa Hulanda cu meta pa continua cu nan studio. Parlamentario Lainda Kemp-Westerhof ta sumamente contento y orguyoso di e grupo aki. E ta menciona cu e sentimentonan ta mixto pero na mes un momento nos mester ta contento pa nan, apoya nan y ta sumamente orguyoso di nan. Tambe Parlamentario Lainda a bisa cu nan ta bay pa un bunita meta, nan ta bay busca algo sumamente balioso, cu bo no por cumpra ni gane, sino traha duro pa logre, un papel den bo man.
Durante Conferencia Mundial di AIDS 2010:
ORANJESTAD (AAN): Den e ultimo añanan a constata cu varios pais a corta den e fondo cu ta pone disponibel pa programanan nacional cu ta trata cu HIV/AIDS y tambe a mira un incremento den casonan di violacion di derechonan humano tanto na nivel individual como na nivel institucional. E director ehecutivo di UNAIDS, Michel Sidibe, a indica: “UNAIDS ta sigui cu su compromiso pa apoya y defende tur esnan cu ta biba cu e condicion di HIV/AIDS atravez di e concepto Salud Positivo, Dignidad, y Prevencion.
ORANJSTAD (AAN):–No solamente aki a Aruba preparacionnan ta wordo haci pa e biahe di un grupo di hoben di Aruba cu ta bay sigui cu nan studionan avanza na Hulanda. Na Hulanda, specificamente na Cas di Aruba tambe basta trabou a wordo haci pa ricibi e hobennan dialuna,2 di augustus, 2010, na momento cu nan pisa suela di Hulanda. E trabou pa ricibi e studiantenan, segun mr. Desiree Croes kende lo biaha cu e hobennan tambe diadomingo, a cuminsa for di un luna pasa. A reuni cu e 14 mentornan di e diferente ciudadnan pa mira kico lo bay haci, pasobra ta e mentornan lo bay percura pa e hobennan aki ora cu nan yega Hulanda.
ORANJESTAD(AAN)– Un delegacion di Zomercarnaval di Rotterdam a haci un bishita di cortesia diahuebs 29 di Juli na Cas di Aruba. Akinan e delegacion a keda ricibi pa Minister Plenipotenciario sr. Edwin Abath. E delegacion tabata consisti di presidente di e Fundacion di Zomercarnaval sr. Karel Willems, Reina di Ortel Zomercarnaval 2009 Naila Blancheville di e grupo Peopleo’s Choice, prome finalista Danielle Ramos di e grupo di carnaval Aruba Uni y segundo finalista Petra Smit di e grupo Kingdom under the Sun. Tambe tabata tin dos reportero di De Telegraaf kendenan ta haciendo un cobertura di e bishitanan e.o. na Cas di Aruba pa e website di De Telegraaf.
Reclamo encuanto lesamento di meter di coriente
ORANJESTAD (AAN): Un persona a yama redaccion di DIARIO y cu hopi indignacion a señala cu ya caba pa varios luna e ta wordo confronta cu cobranzanan cu no ta cuadra cu locual el a consumi na coriente. Segun reaccion, ta asina cu tur luna e ta yamando ELMAR pa raporta e lesamento di su meter. E persona aki no ta confia e lesador di meter ya cu segun e, e ta pone skirbi loke e kier y no loke realmente e meter ta indica. E senora aki a señala cu e ta un persona cu ta biba den cas di pueblo y su placa no ta yega pa paga e tantisimo placa cu e tin cu paga na awa y coriente.
—BREAKING NEWS— Updated: 4:20 pm
ORANJESTAD (AAN): Yamadanan a cuminza drenta franticamente na tanto Polis como tambe na Ambulans, pa manda rescate y yudanza mas pronto posible riba Lloyd G. Smith Boulevard, net riba e Brug dilanti Renaissance Marina Resort.
Esey ta debi cu un Truck lastrando un Container, na subida di Brug di Renaissance a pasa riba un mucha di 12 aña coriendo bicicleta.
Trafico tabata hopi pega/stagna e atardi aki. Apenas autonan ta moviendo. Mey-mey di tur e vehiculonan aki, tabatin varios hoben coriendo cu nan bicicleta, ta “hop” esaki ta bay abao.
Sinembargo algo a socede, cu e hobencito aki a worde gedal, of e mes a cay bay bao die vehiculo, y sin por reacciy e wielnan grandi a pasa parcialmente riba su cabez, y casi mate al instante. El a worde identifica como Jasir Antoine Medina, biba na Madiki Kavel, y tabata atende un school na Madiki.
😀
Happy Birthday baby boy, 2 day family Manuela and Richardson is singing happy b-day 2 lovely Jahnayron Manuela. He’s getting lots of hugs and kisses from his mother Mahalia father Mayron and sister Nyeisha, and specially from his aunt all the way in Holland Vanessa Manuela who love him very much and missing him bunches. He’s also getting a happy b-day from all his aunts and uncles and grandparents which is Penalou, Velma and Albert. See you soon
Rudy Geerman tocante reapertura Valero:
“Pa haci mesun trabao bao mesun circumstancianan peligroso”
ORANJETAD (AAN) — Den entrevista cu nos redaccion a tene cu presidente di F.T.A, señor Rudy Geerman, e topico “reapertura di e refineria” tambe a bin acerca unda nos a puntre si e trahadornan cu a wordo tuma den servicio ta satisfecho. Geerman ta considera cu “ta satisfecho” ta algo relativo. Esaki den sentido cu loke pa algun trahador ta bon, pa otronan no ta suficiente.
Locual F.T.A a trece dilanti ta e voz di reclamo cu ex-miembronan di e sindicato cu ta traha den e refineria ta trece dilanti.
ORANJESTAD (AAN): Diadomingo awor, dia 1 di Augustus 2010 den oranan di atardi, Gabinete Mike Eman ta rindi honor na e prome futbolista profesional di Aruba sr.Eleuterio “Boes” Orman, dunando e un caya na su nomber. E caya – Arendstraat – cu ta core di rotonde Eagle te cu e coneccion Avenida Alo Tromp desde prome di Augustus di e aña aki lo carga e nomber “Caya Eleuterio “Boes” Orman. Boes Orman a nace dia 20 di februari 1915. Na un edad hoben sr.Orman a cuminsa hunga futbol pa Aruba Juniors Y. Hollandia. Bishitando Curaçao Boes a sera conoci cu e ekipo di Jong Holland cu na 1942 a manda busk’e pa hunga pa nan y tabata paga su hur di cas.
Segun presidente di F.T.A, relaciona cu Valero:
ORANJESTAD (AAN) — E tema di resultado di test di droga cu Valero a laga tur e trahadornan cu a wordo tuma den servicio pasa, tambe a ser toca den entrevista cu presidente di F.T.A, Rudy Geerman. Geerman a menciona cu prome cu e test aki a tuma lugar, den tur C.A.O cu F.T.A ta cera pa trahadornan, tin e exigencia di test di droga. El a subraya cu hasta e contratistanan cu ta traha pa Valero den nan contrato ta stipula e test di droga. “ Pero na prome lugar, na momento cu bo haya un hende cu ta constata cu tin problema cu droga, esaki ta un malesa. SVb ta reconoce como AO na momento cu un persona tin problema cu alcohol y droga.


text:
Oro
Oro ta un elemento kímiko ku e simbolo di Au (latino aurum) anto ku e number atómiko di 79. E ta un metal hopi buská pa traha sen, goias, anto otro arte for di kuminsamentu di historia humano. E metal nativo ta okuri komo pida-pida den tera, anto den vanonan di depositonan natural. Menos komun e ta okuri den mineralnan komo komponente di tera, normalmente huntu ku tellurium. Metal di oro ta denso, moli, brilante anto hopi fasil pa traha kuné i puro. Oro puru tin un koló hel anto ta wordy tradishonalmente konsidera pa ta atraktivo, i ku ta mantene su kolo sin oksida den airu of awa. Oro ta un di e metalnan pa sen ku a sirbi komo un sibulo di rikesa anto balor dor di historia. Standartnan di oro ta e basis pa polisianan monetario. E tambe ta wordu mará na un variedat di simbolismonan i ideologia.bo por hanja oro kolo hel blancu I tanbe kolo kora . E pais nan ku bo por hanja oro ta Hulanda,Afrika,Surnam I Mexico.Pero kaminda bo por hanja oro ril anto hopi ta na Surnam ei nan tin mas tantu oro ku tur kaminda.


text:
Louis Armstrong
Louis Daniel Armstrong (1901-1971)[editá | edit source]
Luois Daniel Armstong a nase 4 di augustus aña 1901 na New Orleans.Den argivonan di misa katoliko ta pará ku su wela a laga batisé na misa katoliko.Louis a lanta den un bario di New Orleans ku a surgi despues di sklabitut den sentro di New Orleans. Louis Armstrong tabata un mucha ku tabatin hopi rèspèkt pa hende grandi,pero tog a resultá ku ela hayé den un mal situashon ku polis kohe mandé tucht skol pa hoben mal mucha,aya ela siña toka cornèt.Meskos ku Jelly Roll Morton na edat jong Louis kuminsa toka den banda. Ela haya e nickname satchelmouth ku despues a bira,"Satchmo" e nomber ku ela kargo henter su bida. Hopi tokadonan grandi a mira ku Louis tabatin hopi oido (talènt pa musika) na e manera ku e tabata improvisá riba cornèt.E tabata un hoben ku un talént uniko i ku su mes estilo di toka.Miles Davis mes tabata un trompetista famoso a bisa."Louis tabata toka tur tono ku un hende por pensa pa toka riba un trompet"
Creale Jazz Band[editá | edit source]
.Louis Armstrong a kuminsa su karera den Mississippi-riverboat bands,cabaret band i meimei di tokadónan ku fama den New Orleans.Despues ku Joe"King"Oliver a mové pa Chicago Kid Ory a tuma Louis den su banda na luga di Joe King Oliver,pero Louis tabata haya ku Joe Oliver tabata un tokadó grandi ku hopi fama p'e bai tuma puesto di Joe.Na Chicago Joe Oliver a lanta su mes banda The Creale Jazz Band i na aña 1922 ela manda buska Luois Armstrong pa bin toka ku su banda famoso na Chicago.E ora ei Luois a haya sa ku ta seriamente e ta un hoben ku hopi talènt.Na edat yong ela kuminsa toka den banda di Joe King Oliver.E tabata asina idolatrá di Joe King Oliver ela bisa Joe tabata su mèntòr, e tabata yamé Joe "Papa Joe" Luois a bisa."Si Joe no a eksistí e estilo di jazz ku mi ta toka lo no a eksistí tampoko".
Famoso Hot Five I Hot Seven Ensembles[editá | edit source]
Na aña 1924 Louis Armstrong a sali fo'i den banda di Joe King Oliver pa bai toka den Fletcher Henderson Orchestra na New York, e ku Joe Oliver a keda bon amigo,Louis kier a bai mas leu den su karera. Na aña 1925 Louis a bai bèk Chicago i a kuminsa graba bou di su mes nomber ku e formashonnan famoso 'Hot Five i Hot Seven ensembles hit nan manera,"Potato Head Blues," "muggles,"West End Blues,"Melancholy Blues",.Den e grabashonnan aki e ta domina den su manera improvisashon i laga mira tambe su talènt komo solista i kantante.Na aña 1929 Louis a bai bèk New York,unda ela dirigi un diskothek banda ku tabata graba un theater revue"Hot Chocolates" ela kanta "Fats"Waller's"Ain't Misbehavin",un famoso hit.Louis Armstrong a toka hopi tambe den big-band dje tempu nan ei.Na aña 1930 Louis a kuminsa haya fama internashonal su prome turné komo solista i kantante na Oropa tabata na aña 1932.Despues di Segunda Guera Mundial e tabata na Fransha na aña 1948,den e añanan despues ela biahá pa hopi pais na Oropa,Afrika,Sùit Amerika,Hapon,Oustralia.Louis Armstrong a graba hopi hit den su bida manera "Hello Dolly",Mack the Knife,"What a Wonderful World i e tabatin hopi fama, ela toka ku tur sorto di banda,aktua ku artistanan fomoso den pelikula,show,kantanan ku tabata ke p'e toka òf kanta huntu den nan show òf grabashon.Louis Daniel Armstrong ta un homber ku tabata sa kiko e kier den bida.(di kada e tabata skohe esun di mas miho),nasé na 04-08-1900 i a muri di un ataka di kurason na 06 yuli 1971. Su popularidat a keda den memoria di hopi hende i den jazz musíka nan ta rekordé riba henter mundu.


text:
FPNM a lanta 12 di juni 1991 y tin como guia, Declaracion Universal di Derechonan di Mucha y Tratado di Derecho di Mucha, proclama pa Nacionnan Uni. FPNM ta un organisacion "non -profit".
Meta
Mehora calidad di cuido, guia y educacion di mucha di 0 – 12 aña dor di sostene educadornan y duna informacion tocante educacion na publico en general.
Educadornan
Ta encera mayor, familiar, lidernan di centro di cuido y guia di mucha y otro persona cu tin di haci cu educacion di mucha.
Vision
FPNM su vision ta cu muchanan di 0 pa 12 aña na Aruba ta haya e educacion cu ta duna nan tur oportunidad y stimulacion pa un desaroyo optimal, di mayor y educadornan cu ta hiba derechonan di mucha den practica di tur dia.
Mision
Pa medio di training y informacion den sentido mas amplio di palabra, FPNM ta capacita mayor y educadornan, pa logra efectua un desaroyo optimal di muchanan di 0 pa 12 aña na Aruba, basa riba derechonan di mucha. FPNM continuamente ta optimalisa su servicio dor di mantene su mes na altura di innovacion y trendnan local y internacional riba tereno di educacion. Ademas FPNM ta forma relacionnan strategico cu organisacionnan gubernamental y no gubernamental pa traha hunto na beneficio di e muchanan.
Caracter di trabao di FPNM ta preventivo, esta e atencion y informacion cu ta duna ta pa preveni mas tanto posibel cu problema ta surgi den educacion di e mucha.


text:
Kiko ta e plan di salbashon / kaminda pa salbashon?
Pregunta: Kiko ta e plan di salbashon / kaminda pa salbashon?
Kontesta: Bo tin hamber? No hamber fìsiko, sino bo tin hamber pa algu èkstra den bida? Tin algu profúndo den bo ku nunka no ta parse di ta satisfecho? Si ta asina, Hesus ta e kaminda! Hesus a bisa, “T’Ami ta e pan ku ta duna bida! Esun ku bini serka Mi, lo no haña hamber nunka mas; esun ku kere den Mi, por konta ku nunka mas e no ta haña set.” (Huan 6:35).
Bo ta konfundí? Ta manera kos ku nunka bo no por haña un direkshon of propósito den bida? Ta mane kos ku un hende a paga e lusnan i bo no por haña e konòpi pa sende nan bèk? Si ta asina, Hesus ta e kaminda! Hesus a proklamá, “Ami ta e lus pa mundu. Esun ku sigui Mi no ta kana nunka den skuridat, ma l‘e tin lus ku ta duna bida.” (Huan 8:12).
Bo a yega di sintibu di atrapá den bida? Bo a yega di purba habri asina tantu porta, djis pa bo ripará despues ku nan tur ta bashí i sin nifikáshon? Bo ta buskando un entrada pa un bida kompletu? Si ta asina, Hesus ta e kaminda! Hesus a deklará, “Ami ta e porta; ken ku drenta paden via di Mi, lo haña salbashon; lo e drenta paden i ora e sali, e ta haña kunuku di yerba bèrdè. (Huan 10:9).
Otro hendenan a yega di desapuntábu? Bo relashonnan tabata bashí? Ta manera kos ku tur hende ke purba uzabu? Si ta asina, Hesus ta e kaminda! Hesus a bisa, “Ami ta e bon wardadó; un bon wardadó ta entregá su bida pa e karnénan… Ami ta e bon wardadó; Mi konosé mi karnénan i nan konosé Mi. (Huan 10:11,14).
Bo a yega di puntra bo mes kiko ta pasa despues di e bida aki? Bo ta kansá di biba bo bida pa kosnan ku despues lo putri of kria rustu? Bo a yega di duda si bo bida tin algun nifikáshon? Bo ke biba despues ku bo muri? Si ta asina, Hesus ta e kaminda! Hesus a deklará, “Ami ta e resurekson i bida; esun ku kere den Mi, lo biba asta si e muri. I niun hende ku tin bida eterno, lo no muri nunka mas.” (Huan 11:25-26).
Kua ta e kaminda? Kiko ta e bèrdat? Kiko ta bida? Hesus a kontestá, “Ami ta e kaminda, bèrdat i bida; niun hende no por yega serka Tata, si no ta pa medio di Mi.” (Huan 14:6).
E hamber ku bo ta sinti ta un hamber spiritual, i por wòrdu yená solamente pa medio di Hesus. Hesus ta e úniko ku por kita e skuridat. Hesus ta e porta ku ta yega na un bida satisfaktorio. Hesus ta e amigu i wardadó ku bo ta buskando. Hesus ta e bida- den e mundu aki i tambe e siguiente. Hesus ta e kaminda pa salbashon!
E motibu dikon bo ta sinti hamber, e motibu ku bo ta mane pèrdí den skuridat, e motibu dikon bo no por haña sentido den bida, ta pasobra bo ta separá for di Dios. Beibel ta bisa nos ku nos tur a peka, i dor djesei nos ta separá for di Dios (Predikador 7:20; Romanonan 3:23). E bashí ku bo ta sinti den bo kurason ta pasobra bo bida ta falta Dios. Nos a wòrdu krea pa nos tin un relashon ku Dios. Pa motibu di nos piká, nos a wòrdu separá for di e relashon ei. Pihó ainda, nos naturalesa pekaminoso lo kausa nos pa ta separá for di Dios pa henter eternidat, den e bida aki i e siguiente (Romanonan 6:23; Huan 3:36).
Kon e problema aki por wòrdu resolvé? Hesus ta e kaminda! Hesus a tuma nos pikánan riba Su mes (2 Korintionan 5:21). Hesus a muri na nos lugá (Romanonan 5:8), tumando e kastigu ku nos ta meresé. Tres dia despues, Hesus a lanta for di morto, kual ta prueba ku E tin viktoria riba piká i morto (Romanonan 6:4-5). Dikon El a hasi´é? Hesus mes a kontestá e pregunta aki: “e amor di mas grandi ku un hende por tin pa su amigunan ta di entregá su bida pa nan.” (Huan 15:13). Hesus a muri pa asina nos por biba. Si nos pone nos fe den Hesus, konfia ku Su morto ta e pago pa nos pikánan, tur nos pikánan ta wòrdu pordoná i limpiá. Nos hamber spiritual lo wòrdu satisfasé e ora ei. E lusnan lo sende. Nos lo tin akséso na un bida yená. Nos lo konosé nos miho amigu bèrdadero i e bon wardadó. Nos lo sa ku nos tin bida despues ku nos muri- un bida resusitá den shelu pa eternidat huntu ku Hesus!
“Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterno.” (Huan 3:16).
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Kiko ta e plan di salbashon / kaminda pa salbashon?


text:
Mi a kaba di pone mi fe den Hesus... i awor kiko?
Mi a kaba di pone mi fe den Hesus... i awor kiko?
Pabien! Bo a tuma un desishon ku lo kambia bo bida! Porta bo ta puntrando bo mes, “I awor kiko? Kon mi ta kuminsá mi bida nobo ku Dios?” E sinku pasonan menshoná akibounan lo dunabu direkshon for di Beibel. Sí bo tin pregunta tokante bo bida nobo, porfabor bishitá www.GotQuestions.org/Papiamentu.
1. Wak pa bo ta sigur ku bo ta komprondé salbashon.
1 Huan 5:13 ta bisa nos, “Mi ta skibi boso e kosnan aki, pa boso sa sigur ku boso tin bida eterna, boso ku a pone boso konfiansa den e Yu di Dios.” Dios ke pa nos komprondé salbashon. Dios ke pa nos tin e siguridat di sa sigur si nos ta salbá. Den kòrtiku, laga nos rekapitulá e puntonan klave di salbashon:
(a) Nos tur a peka. Nos tur a yegá di hasi kosnan ku ta desagradabel pa Dios (Romanonan 3:23).
(b) Dor di nos piká, nos ta meresé di wordu kastigá ku separashon eterno fo'i Dios (Romanonan 6:23).
(c) Hesus a muri na krus pa paga e kastigu di nos pikánan (Romanonan 5:8; 2 Korintionan 5:21). Hesus a muri na nos lugá, tumando e kastigu ku nos ta meresé. Hesus su resurekshon ta prueba ku Su morto tabata sufisiente pa paga nos pikánan.
(d) Dios ta duna pordon i salbashon na tur ku pone nan fe den Hesus – í konfiá ku Su morto ta e pago pa nos pikánan (Huan 3:16; Romanonan 5:1; Romanonan 8:1).
Esei ta e mensahe di salbashon! Si bo a pone bo fe den Hesu-Kristu komo bo Salbador, bo ta salbá! Tur bo pikánan ta pordoná, i Dios ta primintí di nunka bandonabu ni lagabu na kaya (Romanonan 8:38-39; Mateo 28:20). Korda, bo salbashon ta sigur den Hesu-Kristu (Huan 10:28-29). Si bo ta konfiándo solamente den Hesus komo bo Salbador, bo tin e siguridat ku lo bo pasa eternidat huntu ku Dios den shelu!
2. Buska un bon misa ku ta duna siñansa segun Beibel.
No konsidera iglesia komo djis un edifisio. Iglesia ta e hendenan. Ta hopi importante pa kreyentenan den Hesu-Kristu tin komunion ku otro. Esaki ta un dje propósitonan primario di iglesia. Awor ku bo a pone bo fe den Kristu-Hesus, nos ta enkurashabu hopi pa bo buska un misa ku ta kere den Beibel den bo besindat i papia ku e pastor. Lag’é sa tokante di bo fe nobo den Hesu-Kristu.
E di dos propósito di misa ta duna siñansa di Beibel. Bo por siña kon pa apliká Dios su instrukshonan den bo bida. Komprondiendo Beibel ta e klave pa por hiba un bida Kristian eksitoso i poderoso. 2 Timoteo 3:16-17 ta bisa, “Henter Skritura ta inspirá pa Dios i ta útil pa duna siñansa, refutá, koregí i pa instruí kon pa biba un bida rekto, di manera ku e hende ku ta sirbi Dios, por ta kualifiká i bon prepará pa hasi tur sorto di bon obra.”
E di tres propósito di misa ta adoráshon. Adoráshon ta nifiká yama Dios danki pa tur kos ku El a hasi! Dios a salba nos. Dios ta stima nos, Dios ta perkurá pa nos. Dios ta guia i dirigí nos. Kon nos por keda sin yam’É danki? Dios ta santu, hustu, amoroso, mizerikordioso, i yen di grasia. Revelashon 4:11 ta deklará, “Señor, nos Dios, Bo ta digno di risibí gloria, honor i poder pasobra Bo a krea tur kos; dor di bo boluntat tur kos a kuminsá eksistí i a keda kreá.”
3. Pone tempu un banda tur dia pa enfoká riba Dios.
Ta hopi importante pa tur dia nos dedika tempu na Dios. Tin hende ta yama esaki un “ora silensioso”. Otronan ta yame “deboshon”, pasobra ta un ora ku nos ta uza pa deboshona nos mes na Dios. Tin hende ta preferá saka tempu meinta, miéntras otronan ta preferá anochi. No ta importa kon bo ta yama e tempu aki ní ki ora bo hasié. Loke sí ta importante ta pa bo dedika tempu na Dios regularmente. Kon nos por dedika tempu na Dios?
(a) Orashon. Orashon ta simplemente papia ku Dios. Papia ku Dios tokante bo preokupashonan i problemanan. Pidi Dios dunabu sabidoria i guiansa. Pidi Dios perkurá pa tur bo nesesidatnan. Bisa Dios kuantu bo ta stim’É i kuantu bo ta apresia tur loke E ta hasi pabo. Esei ta tur loke orashon ta ensera.
(b) Lesamentu di Beibel. Ademas di haña enseñansa di Beibel na misa, zondagschool, i/òf estudio di Beibel – bo mes mester lesa Beibel riba bo mes. Beibel ta kontené tur kos ku bo mester sa pa bo por hiba un bida Kristian eksitoso. Eiden tin Dios su guiansa pa yudabu tuma desishonnan sabio, kon pa siña otro hende di Dios, i kon pa bo krese spiritualmente. Beibel ta Dios su Palabra pa nos. Beibel ta Dios su instrukshon manual pa nos sa kon pa biba nos bida den un manera ku ta agradabel p’E í ku ta satisfasé nos.
4. Sera amistatnan ku hendenan ku por yudabu spiritualmente.
1 Korintionan 15:33 ta bisa nos, “No gaña boso mes: “Esun ku hunga ku lodo, ta susha su man!”” Beibel ta yena ku atvertensianan tokante e influensha ku “mal” hendenan por tin riba nos. Sí nos pasa tempu ku hendenan ku ta involví den aktividatnan pekaminoso, nos lo wordu tentá dor di e aktividatnan ei. E karákter di esunan ku ta rondó di nos lo “pega” na nos. P'esei ta hopi importante pa nos ta rondó di otro hendenan ku ta stima Señor i ku ta komprometé na djE.
Purba buska un òf dos amigu/a, kisas di bo iglesia, ku por yudabu i enkurashábu (Hebreonan 3:13; 10:24). Pidi bo amigunan pa bo duna kuenta na nan pa e tempu ku bo ta pasa den orashon, bo aktividatnan, i bo bida nobo ku Dios. Pidi nan pa bo tambe hasi esei pa nan. Esaki no ke men ku bo tinku kibra amistat ku bo amigunan ku no konosé Señor Hesus komo nan Salbador. Sigui den amistat kunan i stima nan. Simplemente laga nan sa ku Hesus a kambia bo bida i ku bo no por sigui hasi tur e kosnan ku bo tabata hasi antes. Pidi Dios dunabu oportunidatnan pa bo por papia ku bo amistatnan tokante di Hesus.
5. Batisá
Hopi hende tin malkomprondementu di boutismo. E palabra “batisá” ta nifiká bai bou di awa. Boutismo ta e manera Bibliko pa publikamente bo proklamá bo fe nobo den Kristu i bo determinashon pa sigui’É. E baimentu bou di awa ta nifiká ku bo ta wordu derá ku Kristu. Ora bo sali fo'i awa bèk ta simbolisa resurekshon di Kristu. Ora bo batisá bo ta identifika bo mes ku Hesus su morto, entiero i resurekshon (Romanonan 6:3-4).
Boutismo no ta salbabu. Boutismo no ta limpiabu di bo pikánan. Boutismo ta simplemente un akto di obediensia, un proklamáshon publiko ku bo tin fe den Kristu so pa salbashon. Boutismo ta importante pasobra e ta un akto di obediensia – publikamente deklarando bo fe den Kristu i bo fieldat na djE. Ora bo ta kla pa wordu batisá bo por papia ku un pastor.
Bai bèk na home page di Papiamentu
Mi a kaba di pone mi fe den Hesus... i awor kiko?


text:
Archivo di March, 2010
ORANJESTAD (AAN): Sra Viveka Flanegin ta tanta di Wolter, kende den Rooi Barcadera a haya su mes den un accidente y a causa morto di dje y di su dos yiunan. Despues di e accidente investigacion a worde haci pero famia di e defuntonan no ta contento cu e resultado cu a worde duna na nan. Sra Flanegin ta trece padilanti cu te ainda tin yen di preguntanan habri ainda y sa bay puntra cuerpo policial di tur e informacionnan cu famianan mes a haya sa. Pero Cuerpo Policial no ta mira amplio, y ta mira solamente con nan ta mira e accidente y tampoco nan no a ni duna chens pa scucha famianan prome cu a finaliza e rapport, pa asina saca afo kico por a pasa.
Miembro di CEA a hera traha un buraco mas den su atras…ORANJESTAD(AAN):Un asesino di inicialnan M.L. a hera haya un otro buraco mas den su atras despues cu el a purba huy. A base di un peticion haci na KIA e asesino aki a haya ok pa bay mira un familiar na Paviljoen ex hospital bieu. Ora cu e personal di CEA tabata cune na dado momento e preso aki a huy. E personal di CEA no a bacila y ta sali su tras. Den coremento naturalmente e preso a slip cay pero asina mes medio tolondra a sigui core. El a drenta un di e pasiyonan den Paviljoen haciendo su intentonan pa huy. Segun e tabata purba core e miembronan di CEA tabata su tras.
Minister di husticia di Antiyas ta confirma Peter de Witte como mihor candidato…
Mr drs Arthur Dowers tabata sa di e deliberacion andando…
ORANJESTAD(AAN): Peter de Witte a solicita pa e puesto di Alto Comisario na St. Maarten y Gobierno Antiyano a acepta su solicitud y lo dune e puesto tambe. Aunke cu ainda Peter de Witte mes lo mester confirma cu e lo tuma e paso di bandona Aruba pa sigui cu su carera policial na St. Maarten. Ta for di algun luna pasa caba e proceso a cuminsa pa recluta un Alto Comisario nobo pa e isla di St. Maarten. Esaki ta masha necesario despues cu e isla a pasa door di algun caso serio di corupcion policial pa cual algun funcionario halto di e cuerpo, entre otro su Alto Comisario a worde persigui penalmente.
Minister Presidente Mike Eman a señala:
ORANJESTAD (AAN): Durante un conferencia di prensa ayeramainta, Prome Minister Mike Eman a indica cu Hulanda ta bay haci un esfuerzo pa yuda Gobierno di Aruba pa maneha e situacion di Valero. A indica cu no tin ningun garantia pero e ta un esfuerzo hopi importante cu Minister Maxime Verhagen a compromete su mes y a priminti cu di nan parti Hulanda lo bay haci nan maximo esfuerzo pa convence e gobierno di Brasil of e compania nacional di petroleo di Brasil, esta Petrobras pa mira den e direccion di Aruba.
ORANJESTAD (AAN)— The Links na Divi Aruba a organisa y sponsor un torneo di recauda fondo na beneficio di e Santuario di Burico. Tabata un scramble di 2 persona y 18 buraco, atrayendo 26 pareha di hungadornan di golf local y turista, kendenan a tee off pa 9’or di mainta riba diasabra.
KIA Motors a ofrece un auto pa e hole-in-one riba e cancha di e di 7 buraco, y mientras cu niun hende a logra di hinca e bala den un tiro, e oportunidad a provee un competencia excelente.
E Santuario tabatin dos di su buriconan na e evento.
ORANJESTAD (AAN) — Bin cu un encuesta Parlamentario ta e unico manera pa para proyecto di Ritz Carlton. Asina mr. Andin Bikker, lider di fraccion PDR, a bisa den conferencia semanal di prensa, ayera. Esaki debi cu den un encuesta parlamentario, por investiga cosnan y pone pruebanan riba mesa. “ Un di e cosnan cu nos a constata den e reunion di Parlamento riba Ritz Carlton ta, cu tin un documento pasa na Notario, cu entre otro ta stipula cu tur e rekisitonan a worde cumpli cune.
ORANJESTAD (AAN): Poco dia pasa Booshi Wever ta un di esnan di MEP cu a grita palabra malo y ofende hende manera ta su costumber y a haya apoyo di su coleganan di Staten. Simplemente esey ta e manera di hiba politica di e dirigentenan di MEP y nan ta haci esaki concientemente. Tur e miembronan di Staten di MEP sa masha bon kico Booshi a haci durante e periodo cu e tabata ministro pero pa nan nada di esaki ta descualifica Booshi como dirigente di e partido.
ORANJESTAD.(AAN); Hopi ta esnan cu ta comete actonan castigabel ta kere cu anochi tur pushi ta preto. Increibel locual sa sosode den marduga.Esnan cu mente maligno ta circula, kibra, drenta, horta, atraca y entre nan tin stranheronan combina cu yiunan di tera cu ta comete fechoria. Pero ta danki cu tin personanan responsabel cu na momento di constata cosnan straño ta notifica autoridad pa asina yuda enfrenta esnan cu ta comete maldad, muy en particular den scuridad. Tabata pasa di tres’or di marduga dialuna cu a drenta informe na central di polis cu den cercania di un resort na Noord a surgi un situacion sospechoso.
Pesey contribucion di Reino Hulandes ta importante, segun Premier Eman
ORANJESTAD (AAN): Ayera durante un conferencia di prensa a puntra Prome Minister Mike Eman di con ta bay busca via Hulanda e contacto cu Petrobras. Segun Prome Minister e industria aki ta importante pa tene stabilidad di un pais tambe. E no ta solamente interes personal pero uno di embergadura nacional. A señala cu Petrobras ta accesible pa nos tur dia. A señala cu na e momentonan aki e mercadonan mundial economico no ta atractivo pa tin e operacion di un refineria.
Premier Eman a indica:
ORANJESTAD (AAN): Manera DIARIO a trece dilanti caba Minister Presidente Sr. Mike Eman tabata tin reunionnan hopi importante na Hulanda riba cual den entrevista cu DIARIO e mandatario a papia un tiki riba nan. Ayera, despues di e viahe aki pa Hulanda, Gobierno a yama un conferencia di prensa. Prome minister Mike Eman a hiba palabra unda el a comenta riba e bishita na Hulanda. E punto hopi importante cu a papia riba dje tabata relaciona cu e refineria, a bisa.
Segun Marlon Sneek,
ORANJESTAD(AAN): Durante conferencia di prensa di partido AVP, Parlamentario Marlon Sneek a trece dilanti cu un incidente chikito den parlamento a pone tur hende perde focus di locual tabata wordo discuti, cu ta e terenonan cu a wordo reparti bao di gabinete Oduber 4. Tin caminda cu terenonan a wordo duna sin cu e hendenan tabata tin e derecho di haya esakinan, sin cu a cumpli cu cierto reglanan y sin cu a tene cuenta cu cierto leynan vigente. Sneek ta bisa cu e ta di opinion cu e asunto aki ta un asunto cu ta hopi serio, unda cu ta bay bin sigur un mocion di parlamento pa pidi e Minister hasi un investigacion, pasobra otorgamento di e diferente terenonan no a bay na un forma corecto.
😀 😀 😀 😀 😀 😀 😀 😀
Awe ta cumpli un aña masdi bida , Arianda Eline. E ta haya hopi sunchi y brasa di mami , ruman stima Elizabeth y Rolliene. Di Enrique , di Padushi Eric Pena, su Wela . Omo john , tanta y su primonan. Su Madrina , tanchi sylvia Y tanchi Esperanza y demas Famia Pena y Arias. Hopi aña mas di bida , corda bo ta birando mucha grandi , mester cuminsa wak cosnan mas serio , school ta importante pa bo mes, pa bo tin un bon futuro dia di mañan. Nos destino ta den nos mesun man, nos ta dicidi nos destino den bida. Sunchi di Mami.
ORANJESTAD (AAN): Edwin L. Tromp a nace den e bario di Santa Cruz na Canashito. Na 1970 Sr. Tromp a termina su enseñansa secundario na Colegio San Antonio. Prome cu Edwin a drenta sector bancario el a traha tambe na diferente compania y tambe Gobierno.
Na januari 2, 1975 el a cuminsa traha cu Citibank. Edwin a cuminsa traha como clerk den e departamento di Cuenta coriente y a recore diferente departamento e.o. Transferencia, Credito y a traha tambe den departamento di “offshore bank”.
ORANJESTAD (AAN): SETAR ta continua di ta inovativo, trendy y al dia cu tur loke ta tecnologia moderno y medionan di comunicacion cu ta hopi usa awendia. SETAR na comienso di e fiebre di Facebook a cuminsa cu su Friends of SETAR.
Facebook ta yega te cu 5000 friends y mester bisa cu ya pa basta tempo caba e page di SETAR a yega e limite.


text:
Archivo di January, 2012
😀 😀 😀 😀 😀 😀 😀 😀 😀 😀
Awe ta cumpli su sweet 21 Birthday our Beautifull Princess “Richenelly Roseanne Kelly” Eta haya hopi sunchi y braza di su Mami Rosita su Papi Richard di su little brother Richeandrick y di su one and only Francis Silva, di su Madrina Helen Ras y Selma Kelly su Padrino Nando Kelly , di Mamai y Papai , di Padu di tur su Tantanan y Omanan, primanan y primonan na Aruba y Hulanda, di su suegra Juanita su suegro Francis su cunja Illiane y especialmente di su 2 poppetjenan Gilani y Angeli y demas famia Kelly, Ras, Solognier, Pichardo y Silva.God Bless you Princess we love you so much.
😀 😀 😀 😀 😀 😀 😀 😀 😀 😀
ORANJESTAD (AAN): Parlamentario Dr Maikel Kelly dialuna mainta durante conferencia di MEP a anuncia cu entrante prome di February 2012 e lo entrega su puesto back na partido.
E no ta rabia cu MEP y lo keda yuda MEP. E motibo di su baymento for di parlamento tin di haber cu e areglo di AZV cu nunca a keda concretiza. Aunke AZV a purba yuda tog nunca mas cierto cos no a keda concretiza. Pa evita cu e por keda perhudica e lo entrega su puesto back y lo bay sigui traha como dokter. El a gradici tur esnan cu a sostene durante henter su trayectoria como parlamentario.
ORANJESTAD (AAN): E Centro Dakota tabata den noticia durante dos ocasion e dialuna. Parce cu tin un adicto bao curatela cu tin problema serio. El a lanta cu e personal cu no por a domine facil.
Mas trempan caba tabata tin un di e trahadornan cu a worde agredi y ora cu a yama seguridad te hasta un di nan a worde mordi. Parce cu e tin di haber cu e cantidad di cigaria cu e cliente mag di haya tur dia. E cabez a flip.
ORANJESTAD(AAN): Na Bubali diadomingo marduga a pasa un accidente basta serio.
Un dama di inicialnan J.A. tabata stuur e auto y el a perde control. El a baha caminda na man drechi na altura di veld bieu di Bubali y bay dal den un van grandi. Esey ta cas di un conocido koki cu ta haci catering.
E impacto tabata hopi fuerte pasobra el a pusha e van grandi di tal forma cu el a placha dos otro van di cual un di nan a keda totalmente destrui. Mesora polis a worde notifica y ambulance.
Den e auto maneha pa e dama J.A. conoci den mundo di reina y miss teen tabata tin tambe e homber fam T hunto cune.
Tiro a sona na Eagle Beach!
ORANJESTAD (AAN): Un caso serio a keda registra Diadomingo anochi, net algun meter panort di e actividad di Flip Flop cu a bay basta bon e anochi ey riba Eagle Beach. Tur esaki a socede debi na un ice-jug! Dos homber cu tabata cargando dos Ice-jug, tabata bayendo bek nan vehiculo pa asina bandona e actividad. Nan a yega na un parti mey-mey di e matanan, unda tin un hanchi chikito pa pasa. Aki tabatin un pareha sinta. E hombernan a pidi dos biaha dispensa pa nan pasa cu e dos Ice-Jug. Ora cu e pareha sinta riba e pilarnan no a reacciona, e hombernan a hisa e dos Jugnan den halto pa pasa numa.
Esaki ta unda e conflicto a start.
ORANJESTAD (AAN): Durante Youth parade diadomingo atardi un mucha homber kende ta pertenece na e gang di Madiki a acerca un polis y e puntra e agente: “Kico bo ta wak”.
E polis anteriormente a haya problema cu e hoben debi e no tin respet pa polis.
E agente a atende e hoben debido y a lage cana bay. Algun minuut despues segun e version den recorte a menciona cu e mesun hoben polis a wake para hunto cu un grupo. E hoben ta wak y a mustra dede mei mei den direccion di e polis.
ORANJESTAD (AAN): Un choller segun informe cu a yega na oido di polis diadomingo merdia a trata di horta bateria di un hijskraan.
Polis a bay altura di Linear park situa riba L.G. Smith Boulevard. E supuesto choller lo ta bon bisti den camisa color blauw y na yegada polis no a tope. Polis a controla e grua y a keda constata cu e ta intacto.
ORANJESTAD (AAN): Patruya di polis a bay diabierna marduga pa atende un señora den Caya Franse Bloem y na yegada e señora a declara cu e ta na caminda pa cas y na altura di Bright bakery na Piedra Plat un auto color shinishi modelo Toyota a pasa y el a scucha cu un persona a los bala. El a sigui declara di a spanta y drenta den panico y el a yama polis. Parce despues e señora a haya informe riba su celular cu texto menazante. Segun e informe parce e celular for di cual e informe a worde manda ta pertenece na un amigo di su ex amigo di inicialnan K.B.
Segun Abogado Dello Gomez:
ORANJESTAD (AAN) – Abogado mr. Dello Gomez a duna di conoce den entrevista cu DIARIO, cu den fin di siman e musiconan a reuni cu Presidente di Staten y e mediadornan pa oranan largo, pa wak si por yega na un solucion.
Esaki den e contexto di e problema cu a surgi entre SAC y e musiconan, relaciona cu Calypso y Road March.
Nan a bin cu idea y sugerencianan pa combina cu e ideanan cu gobierno tin pa haci e evento posible, y tabata tin palabracion pa diasabra conclui e asunto aki, pero SAC a laga e fecha pasa sin reacciona.
ORANJESTAD (AAN): Diadomingo atardi den un forma relampago polisnan a pone man riba un pareha den un Suzuki Vitara Horta.
E caso aki a sosode den e area di madiki. E doño di e Suzuki a topa cu e ladronnan den su auto y el a yama polis mesora.
Helicopter di polis tabata cerca y a cuminsa duna un man mientras cu den menos cu un minuut e polisnan motoriza a yega na e sitio.
Den e Boliviastraat e detencion a tuma lugar. Polis a bay tira un bista den e auto A-37742 y a mira varios radio horta den e auto. Tambe tabata tin paña y artefactonan falso pa tene relacion sexual.
ORANJESTAD (AAN) Un Patruya di polis diadomingo casi 6’or di atardi a bay cu urgencia pa asisti na Alto Comisario di polis altura di KFC Santa Cruz.
E alto comisario a para un chofer bao di influencia, na yegada di e patruya nan a constata cu e manehador di e vehiculo ta burachi y ta hole na alcohol, su wowo ta cora y e ta lenga pisa.
Awe ta cumpli un aña mas jong e galan mes mes di Alhambra Casino
esta WILBERT MADURO, e ta haya masha pabien di su senjora Gloria,
su yiunan Louella y Lou-Ann, di parti mayornan, rumannan y demas famia.
Muy en especial di su nieto stima Alexander. Tambe di tur su coleganan Divino di Divisino. Cu Papa Dios drama su bendicion ariba bo y cu bo pasa un dia hopi dushi.
😀 😀 😀 😀 😀 😀 😀 😀 😀 😀
ORANJESTAD(AAN): Gobierno di Aruba ta haciendo tur esfuerso pa mantene refineria Valero habri. Mirando e situacion mundial di petroleo, refineria Valero ta confronta dificultad grandi cu su operacionnan si e situacion no cambia, esta pa haya e crudo na un prijs mas abou. Gobierno, consciente di e embergadura di e problema aki y su consecuencianan dramatico, ta atendiendo e asunto aki riba nivelnan halto envolviendo e instancianan cu mester wordo envolvi. Asina dos delegacion di Parlamentarionan di e fraccion di AVP, por cierto riba propio gasto, a biaha pa Venezuela y Colombia pa eynan papia cu ehecutivonan halto tanto den gobierno como den comercio pa busca y haya un solucion.


text:
Banco di Seguro Social
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Ultimo Noticia:
- Presentacion di e Proposicion pa Sanacion Fondo di Seguro di Malesa 19 Oct 2015: Akibao por baha e presentacion duna pa SVb na Parlamento pa e historia y situacion actual di e fondo di seguro di malesa. Tambe por tuma nota di e proposicionnan...
- Siman di Kibra Silencio cu Quota Club 21 Sep 2015: E siman aki entrante dia 21 te cu 26 di september ta e siman di Kibra Silencio, organisa pa Quota Club. Pa e di 5 aña consecutivo SVb ta duna...
- Jaaropgaaf di Pensioen di AOV a ser manda mediante Post 15 Sep 2015: Desde siman pasa Banco di Seguro Social SVb a cuminsa e proceso pa manda tur e pensionadonan di SVb nan jaaropgaaf 2015 mediante post. E siman aki mayoria di nos...
- Caminata Diasabra riba Caribbean Wellness Day 11 Sep 2015: Biba saludabel yega na edad avansa saludabel Caribbean Wellness Day ta un evento anual cu den region di Caribe ta wordo celebra riba e di dos diasabra den september, esta 12...
- Video Historia di AOV - 55 aña di AOV 1 september 2015 2 Sep 2015: Banco di Seguro Social Aruba SVb riba prome di september 2015 a cumpli 55 aña ofreciendo comunidad di Aruba seguridad mediante e Pensioen di Biehes AOV. ...
- Entrevista Directeur ir. E.M. Jacobs na Canal 22 tocante Webportaal 31 Jul 2015: Directeur di SVb ir. Edwin Jacobs na Canal 22 ta papia tocante maneho di absentismo y uzo di Webportaal di SVb: ...
- Verkoop bij Executie 29 Jul 2015: Op donderdag 30 juli 2015 te 10.00 (tien uur) des voormiddag, zal op verzoek van de Sociale Verzekeringsbank van Aruba en ten laste van AB Accounting Services N.V. h.o. AB...
- Anuncia Relaciona cu Ceramento di Oficina di SVb 9 Jul 2015: Banco di Seguro Social Aruba SVb ta anuncia cu en conexion cu actividadnan interno, oficinanan di: • Premieheffing (Inscripcion) • Externe Controle • Invordering ta cera pa publico dialuna mainta 13 juli 2015, te cu...
- SVb ta Cera Diahuebs 14 y Diabierna 15 di Mei 11 May 2015: Banco di Seguro Social Aruba SVb ta anuncia cu en conexion cu Dia di Asuncion, tur su oficinanan lo ta cera riba e siguiente dianan: Diahuebs 14 mei 2015 Diabierna 15 mei...
- SVb Ta Clarifica Splitmento: “Reparatietoeslag” No Ta Forma Parti Di E Pensioen Di AOV 15 Apr 2015: Recien Banco di Seguro Social, SVb, a informa comunidad di Aruba y pensionadonan en particular, cu a cuminsa cu splitmento di pensioen di parehanan pensionado. Esaki pa cumpli cu articulo...